Kenali Charles Ingram, Lelaki Yang Menipu Untuk Menang ‘Who Wants To Be A Millionaire’

Rancangan kuiz permainan televisyen, Who Wants to Be A Millionaire (WWTBAM) versi Malaysia yang dihoskan oleh Dato’ Jalaluddin Hassan pernah menjadi fenomena di negara kita pada sekitar tahun 2000 sehinggalah ia ditamatkan pada tahun 2002.

Difahamkan, bukan sahaja Malaysia, bahkan format rancangan permainan jawab 15 soalan dan menang hadiah utama wang tunai berjumlah RM1 juta ini turut diadaptasikan untuk paparan saluran ITV di United Kingdom.

Sepanjang ia bersiaran di United Kingdom, episod yang menampilkan bekas Tentera Darat British, Charles Ingram (kini berusia 58 tahun) sebagai pemenang hadiah utama wang tunai £1,000,000 pounds sterling (~RM5.9 juta) pernah menjadi topik perbualan yang hangat dengan kontroversi. Mengapa kemenangan Charles Ingram jadi kontroversi dalam rancangan ini?

Selepas kegagalan isterinya, Diana Ingram serta adik iparnya, Adrian Pollock dalam rancangan ini di mana masing-masing hanya berjaya memenangi wang tunai bernilai £32,000 (~RM190,000), tiba pula giliran Charles Ingram sebagai peserta yang turut  mencuba nasib untuk memenangi hadiah utama dalam rancangan ini.

Charles mula munculkan dirinya dalam episod WWTBAM United Kingdom yang dirakamkan pada 9 September 2001. Dalam rakaman episod ini Charles berjaya menjawab enam soalan dengan mudah sekaligus wang tunai £2,000 (~RM12,000) sudah berada digenggamannya.

Akan tetapi, Charles mula panik apabila dia ‘tersangkut’ pada soalan yang ketujuh. Walau bagaimanapun, dia bertuah kerana dua talian hayat yang digunakan telah membantunya mara ke peringkat seterusnya. Tempoh rakaman telah tamat menyebabkan perjalanan Charles dalam rancangan ini bersambung dalam episod seterusnya.

Susulan prestasi hambar Charles dalam episod sebelumnya dan kerana terlalu tamakkan hadiah utama dalam rancangan ini, Charles dilaporkan sanggup ‘main tipu’ di mana dalam episod seterusnya dia telah dibantu oleh isterinya Diana serta rakannya, Tecwen Whittock (pensyarah dan juga peserta rancangan ini) untuk menjawab kesemua soalan dengan betul.

‘Coughing Major’, merujuk kepada kaedah tipu helah yang digunakan mereka untuk bantu Charles mendapatkan jawapan yang tepat bagi setiap soalan dalam episod 10 September 2001 ini. Difahamkan, isteri dan rakannya akan mengeluarkan bunyi batuk sebagai bahasa isyarat untuk menandakan ia jawapan betul kepada Charles.

Suasana studio yang ‘bingit’ dengan bunyi batuk dari kerusi penonton (helah coughing major) telah berjaya membantu Charles menjawab semua 15 soalan dengan tepat sekaligus bergelar jutawan Who Wants to Be A Millionaire versi United Kingdom.

Malangnya, pihak produksi menyekat pembayaran £1 juta kepada Charles setelah penipuannya terkantoi. Mereka mula syak Charles menipu setelah didapati berlaku situasi aneh di mana isterinya atau rakannya akan batuk setiap kali Charles ingin menjawab soalan.

“Saya tidak pernah dengar nama Craig David jadi saya pilih jawapan C (A1). Eh, sekejap saya tukar semula jawapan D untuk Craig David,” antara dialog pelik Charles yang secara tiba-tiba menukar jawapan sebaik sahaja isterinya batuk menandakan penyanyi Craig David adalah jawapan tepat untuk soalan tersebut.

Pada awalnya pihak produksi tidak mengesyaki apa-apa. Namun ketika mengulang semula rakaman, apabila dikaji bunyi batuk yang konsisten setiap kali Charles ragu-ragu dalam menjawab soalan, mereka tahu ada sesuatu yang tidak kena.

Penipuan mereka ini telah disiasat oleh detektif dan pihak polis. Hasil siasatan mendapati Charles, Diana dan Tecwen bersalah dan didakwa di mahkamah atas pertuduhan kes penipuan dengan menggunakan taktik batuk.

Charles yang memiliki dua Ijazah Sarjana Muda Kejuruteraan Awam dan Pengurusan Korporat dipenjara 20 bulan manakala Diana dan Tecwen masing-masing dikenakan hukuman penjara 4 dan 5 bulan.

Begitulah kisah kehidupan Charles Ingram, jutawan Who Wants to Be a Millionaire yang kemenangannya ditarik balik kerana menipu. Namun ‘tuah’ daripada kejadian itu, Charles dan Diana turut diundang ke beberapa program siri realiti lain di Britain antaranya The Games, The Weakest Link dan Hell’s Kitchen.

P/S: Kisah Charles dan Diana Ingram diabadikan dalam drama bersiri bertajuk Quiz yang bersiaran di saluran ITV di UK. Tonton petikan babak dalam drama ini menerusi pautan ini.

Kenali John Carpenter, ejen dan pemenang pertama ‘Who Wants to Be A Millionaire’ menerusi klik pada pautan di bawah.

Kenali John Carpenter, Seorang Ejen Dan Pemenang Pertama ‘Who Wants to Be a Millionaire’

Kisah Ahmad Samerin, ‘Owner’ Kedai Basikal Yang Berjaya Memenangi RM1 Juta Pada Tahun 1991


Kenali ‘Cikgu Amir’, Suara Di Sebalik Hebahan Vaksinasi Loghat Melaka Yang Tular Baru Ini

Bahasa dan loghat sesuatu kawasan memainkan peranan sangat penting untuk menyampai mesej kepada penduduk setempat. Sekaligus ia memudahkan orang ramai memahami dan ‘melekat’ pada mesej yang hendak disampaikan kepada mereka.

Terbaharu, tular beberapa video berbeza menunjukkan van dan kenderaan pikap berjalan di kawasan perumahan sambil membuat hebahan melalui pembesar suara mengenai kepentingan mematuhi SOP dan mendapatkan vaksin.

Bahasa Orang Melaka pic.twitter.com/XK9d841v2K

— penanam anggur (@anthraxxxx) June 17, 2021

Menurut laman Facebook Melaka Hari Ini, beberapa video yang tular itu merupakan hasil inisiatif Jabatan Penerangan Malaysia (JaPen) Negeri Melaka menerusi Hebahan Unit Bergerak atau Info On Wheels (IOW) dalam meningkatkan pendidikan norma baharu kepada masyarakat setempat.

Disebalik suara hebahan yang bersahaja dan mesra menggunakan ‘loghat Melaka’ itu, ia disampaikan oleh Cikgu Amir yang merupakan seorang guru di SMK Seri Tanjung dan juga Johan Pidato Kenegaraan Peringkat Negeri Melaka 2021 anjuran JaPen yang baru berlangsung baru-baru ini.

Kerjasama di antara JaPen Melaka dan Cikgu Amir dibuat menerusi ‘voice over’ (VO) itu bagi memudahkan penduduk setempat lebih memahami mesej yang ingin disampaikan oleh pihak kerajaan untuk membendung penularan wabak COVID-19 dan meningkat jumlah penduduk setempat mengambil vaksin.

Menurut pengarah JaPen Melaka, Mohd Rizal Hashim menyatakan bahawa penduduk setempat menyifatkan usaha itu amat bagus dalam mendidik orang ramai dan pada masa yang sama seramai 590 individu telah mendaftar vaksin hasil usaha IOW tersebut.

Jangan suka2 nau merayau tak tentu pasal. Kita siapa??!! Kita owang melake! Ghindu nk sembang dkt2 hawau…

Rindu nak balik melaka anat. Januari 2022 melaka mu tunggu aku datang!!! https://t.co/DCymTQ5DhH

— Nawzdir Ffira (@SyRidzwan) June 17, 2021

Bila dia nak lalu taman perumahan aku. Nak kejau dia tanya kenapa melaka punya vaksin lambat 😂 Tiber tanya dia 😂🤣 https://t.co/1joLe63ZTC

Inisiatif tersebut ternyata turut meraih perhatian pengguna media sosial di pelbagai platform. Rata-rata orang ramai sangat terhibur dengan cara penyampaian bersahaja dan mesra dengan menggunakan loghat Melaka.

Perkara ini diakui sendiri oleh Penolong Pengarah Cawangan Perkhidmatan Komunikasi dan Masyarakat, JaPen Melaka, Nurhasnani binti Abd Wahab apabila video hebahan tersebut tular di media sosial, pihak IOW menerima permintaan dari orang ramai untuk datang ke tempat mereka untuk membuat hebahan seperti itu.

“Kita melihat orang ramai memberi perhatian apabila kita datang dan baru-baru ini kita menggunakan dialek Melaka penduduk macam teruja dengar sampai tular di media sosial.

“Usaha kami ini kecil jika nak dibandingkan dengan yang lain namun masyarakat perlu memainkan peranan sendiri untuk mengikuti segala arahan yang ditetapkan oleh Majlis Keselamatan Negara (MKN)”, terang Nurhasnani.

Kepetahan Brian D. McFeeters, Duta Besar Amerika Syarikat ke Malaysia berbahasa Melayu dalam telah mencuri tumpuan ramai baru-baru ini.

Petah Berbahasa Melayu, Duta Besar Amerika Syarikat Ke Malaysia Ini Curi Tumpuan Netizen

Fasih Berbahasa Melayu Dan Nyanyi Negaraku, Cikgu ‘Mat Salleh’ Ini Rupanya Pernah Mengajar Di Kedah


Kenali CopyCat Malware, Virus Yang Telah ‘Menguasai’ Lebih 14 Juta Pengguna Android

Sekiranya beberapa bulan lepas kita dikejutkan dengan Ransomware Wannacry yang telah mengakibatkan puluhan juta pengguna Windows menjadi mangsa, kini muncul lagi sebuah Malware yang memfokuskan kepada pengguna Android iaitu CopyCat Malware.

Difahamkan malware yang baru sahaja menular ini sudah menyerang lebih 14 juta pengguna Android seluruh dunia ketika ini dan kemungkinan akan bertambah dari semasa ke semasa. Lebih menakutkan, hampir separuh daripada mangsa CopyCat Malware ini terdiri daripada pengguna yang berada di Asia.

Berdasarkan apa yang dikongsikan, CopyCat Malware merupakan sebuah malware dimana ia mampu mengawal smartphone Android pengguna dengan sendirinya membolehkan malware ini menekan iklan yang tersedia di beberapa aplikasi dengan sendirinya. Melalui cara ini, pengeluar malware ini mampu mengutip sehingga $1.5 juta USD hasil daripada keuntungan iklan.

Dalam pada itu, difahamkan malware ini tidak akan memberi kesan sekiranya anda menggunakan smartphone Android anda dengan selamat. Berikut merupakan dua tips mudah anda boleh ikuti bagi mencegah daripada sebarang serangan malware yang tidak diingini.

Mengemaskini smartphone Android anda kepada versi yang terbaru juga merupakan inisiatif yang baik untuk mengelakkan daripada terkena sebarang serangan yang tidak diingini. Hal ini kerana Google komited memberi kemaskini security terbaru kepada smartphone Android meskipun anda menggunakan smartphone yang sedikit lama seperti Samsung Galaxy Note 2.

Apa yang lebih penting, anda haruslah bijak memilih aplikasi yang ingin dimuat-turun ke dalam smartphone anda. Pastikan anda dapatkannya di Google Play Store dan elakkan daripada install aplikasi yang dimuat-turun secara sengaja atau tidak pada smartphone Android anda.

Kongsikan artikel ini kepada rakan atau keluarga anda yang menggunakan smartphone Android untuk mengelakkan mereka menjadi mangsa yang seterusnya.


5 Telefon Pintar Terbaru Daripada Sony Dengan Spesifikasi Yang Hebat

Sejak akhir 2015, Sony nampaknya kurang mengeluarkan telefon pintar dan lebih banyak memfokuskan kepada telefon pintar flagship dan telefon pintar dengan spesifikasi yang khusus.

Pada MWC 2016 di Barcelona pada bulan lepas Sony mengumumkan 3 telefon pintar serentak iaitu Sony Xperia X, Sony Xperia XA dan Sony Xperia X Performance.

Dikhabarkan Sony akan memberhentikan siri Xperia Z dan akan diteruskan dengan kelahiran semula Xperia X. Ya, saya lebih selesa untuk mengatakan siri Xperia X adalah sebuah kelahiran semula disebabkan Sony pernah mempromosikan siri ini sekitar tahun 2009.

Sony Ericsson Xperia X1 dan Sony Xperia Ericsson X2 yang mempunyai ciri-ciri keyboard QWERTY ini pernah dipopularkan Sony dan menjalankan sistem operasi Windows Mobile.

3 telefon pintar ini merupakan telefon pintar yang diumumkan Sony setakat ini. Apa yang menarik tentang 3 telefon pintar ini adalah telefon pintar ini merupakan telefon pintar pertama dibawah siri jenama Sony Xperia X.

Dari segi fizikal boleh dikatakan ketiga-tiga telefon pintar ini mempunyai saiz dimensi yang sama dan menampilkan skrin HD yang bersaiz 5 inci. Ketiga-tiga telefon pintar Sony ini menjalankan sistem operasi Android terbaru iaitu Android Marshmallow 6.0.1.

Berikut merupakan perbezaan yang ada pada ketiga-tiga telefon pintar Sony ini:

Sony Xperia X menampilkan skrin IPS LCD 5 inci HD penuh serta cip pemprosesan Snapdragon 650 dan RAM 3GB. Model ini merupakan model utama untuk siri Sony Xperia X.

Kamera yang ada pada Sony Xperia X boleh dikatakan agak baik iaitu kamera 23 megapixel f/2.0 serta ditambah dengan fungsi terbaru daripada Sony Alpha.

Sony nampaknya masih memfokuskan kepada telefon pintar yang punyai spesifikasi pertengahan dengan melancarkan Sony Xperia XA.

Apa yang membezakan Sony Xperia XA dengan Sony Xperia X adalah Xperia XA menggunakan cip pemprosesan Mediatek Helio P10 serta RAM 2 GB.

Kamera yang digunakan pada Sony Xperia XA juga agak rendah berbanding Sony Xperia X iaitu kamera belakang 13 megapixel. Boleh dikatakan spesifikasi yang ditawarkan pada telefon pintar berspesifikasi pertengahan ini sudah cukup memuaskan untuk penggunaan harian.

Sony Xperia X Performance merupakan telefon pintar flagship terbaru dari Sony. Xperia X Perfomance merupakan telefon pintar yang mempunyai spesifikasi yang paling terbaik jika dibandingkan dengan ketiga-tiga telefon pintar.

Skrin yang digunakan pada Xperia X Performance adalah IPS LCD 5 inci HD penuh. Dari segi pretasi Xperia X Performance menggunakan cip pemprosesan Snapdragon 820 serta RAM 3GB. Apa yang menarik tentang telefon pintar flagship terbaru Sony ini adalah kelajuannya lebih baik daripada Sony Z5 Premium.

Sony Xperia Z5: Telefon pintar terakhir keluaran siri Xperia Z

Sony Xperia Z5 merupakan antara telefon terakhir keluaran Sony untuk siri Xperia Z.

Sony Xperia Z5 merupakan model tahun lepas tetapi mempunyai ciri yang masih releven dan hebat. Xperia Z5 meggunakan cip pemprosesan Snapdragon 810 8 teras serta RAM 3GB dan menjalan Android 6.0 Marshmallow.

Kamera 23 megapixel dibantu oleh cip Exmor RS bagi membantu memfokuskan imej supaya lebih jelas antara ciri-ciri yang ada Sony Xperia Z5.

Anda boleh dapatkan Sony Xperia Z5 di sini

Sony Xperia Z5 Premium: Telefon pintar pertama dunia dengan paparan 4k

Sony Xperia Z5 Premium merupakan telefon pintar pertama di dunia yang mempunyai paparan skrin 4k. Maksudnya, telefon pintar ini mempunyai bilangan pixel yang banyak untuk mendapatkan gambar yang terang dan jelas. Skrin yang digunakan juga boleh dikatakan lebih canggih berbanding majoriti TV, laptop dan telefon pintar kita semua.

Dari segi spesifikasi, Xperia Z5 Premium dikuasakan oleh Snapdragon 810 dan RAM 3GB untuk memastikan semua aplikasi dapat berjalan dengan lancar. Memandangkan boleh banyak aplikasi yang menyokong paparan 4k, Xperia Z5 akan suaikan diri dengan paparan HD penuh setakat ini.

Xperia Z5 Premium juga hadir dengan kamera yang boleh dikatakan antara yang terbaik di dunia dengan kamera belakang 23 megapixel serta sokongan autofocus yang cepat.

Beberapa ciri yang mungkin buatkan telefon pintar ini lebih eksklusif adalah sokongan pengimbas cap jari dan sokongan waterproof

Jika anda seorang yang mahukan sukakan telefon pintar yang mempunyai skrin yang jelas dan terang, telefon pintar ini mungkin untuk anda.

Anda boleh dapatkan Sony Xperia Z5 Premium di sini


Kenali Dhol Riderz, Kumpulan Yang Meriahkan Sukan SEA Dengan Muzik Bhangra

Isnin lalu sempat saya ke Stadium Shah Alam untuk menonton perlawanan bola sepak antara pasukan Malaysia dan Myanmar. Sudah agak lama tidak ke stadium untuk menonton perlawanan bola sepak kerana faktor masa yang tidak mengizinkan. Tetapi untuk perlawanan ini, saya nekad untuk pergi juga menyaksikan Harimau Malaya beraksi.

Walaupun masih di peringkat kumpulan, tetapi sokongan yang diberikan rakyat Malaysia memang hebat! Hampir penuh stadium Shah Alam tempoh hari dan bilangan penyokong untuk pasukan Myanmar juga tidak kurang ramainya. Perlawanan tamat dengan Malaysia menang 3-1 ke atas Myanmar.

Tamatnya perlawanan, semua pulang dengan senyuman dan sorakan. Sambil saya dan rakan berjalan untuk ke luar stadium, terdengar paluan muzik bhangra yang rancak meraikan kemenangan pasukan Harimau Malaya. Saya tengok ramai juga yang ‘layan’ muzik bhangra ini yang biasanya dimainkan ketika majlis keraian atau perayaan masyarakat Punjabi.

Saya pulang dan di timeline Facebook saya rupanya sudah hangat bercerita dengan geng gendang ini. Video rakaman paluan gendang mereka di Stadium Shah Alam turut viral dengan perkongsian lebih 11 ribu kali! Selidik punya selidik, Dhol Riderz adalah nama kumpulan awesome ini.

Saya sempat bertanya Kiret, pengurus dan juga pemain drum untuk Dhol Riderz ini. Pada awalnya, mereka tidak menyangka pun aksi mereka di stadium Shah Alam tempoh hari menjadi viral. Mereka pada mulanya ke Stadium Shah Alam hanya untuk memberi sokongan untuk Harimau Malaya sambil menghiburkan penonton di sekeliling mereka.

Menurut Kiret, Dhol Riderz ditubuhkan pada 2013 tetapi ahli di dalam Dhol Riderz ada yang sudah mempunyai pengalaman lebih 10 tahun dalam bidang ini. Muzik yang dibawa kumpulan ini pun menggabungkan pelbagai elemen muzik; dari muzik klasikal India sehinggalah ke Western Africa percussion. Sebab itulah rancak lain macam apabila mereka mengetuk Dhol!

Are You Looking for the Professional Dhol Players? What if I told you I know the Best Dhol Team? Yes, that's right !!! You're at the right place!!! Call Us Early and Book Us Now!!! Contact : 0176322449 (Kiret)

A post shared by Kiret Singh (@thedholriderzofficial) on Jul 7, 2017 at 6:50am PDT

Practice. Maketh. Dholi. Dhol Riderz Family. Ride The Rhythm With Us. www.dholriderz.com

A post shared by Kiret Singh (@thedholriderzofficial) on Jul 28, 2017 at 10:25am PDT

Dhol Riderz pernah menjuarai pertandingan paluan gendang Dhol peringkat kebangsaan pada tahun 2013 dan 2015 dan menurut Kiret, permintaan untuk muzik bhangra ini semakin meningkat saban tahun. Malah mereka juga pernah membuat persembahan di Royal Caribbean Cruise!

“Kami sangat berbesar hati kalau apa yang kami buat ini dihargai orang ramai,” kata Kiret. Memetik kata-kata salah seorang ahli Dhol Riderz, Gurmesh pada akhbar The Star, “Ianya sesuatu yang indah apabila dapat lihat penyokong dari pelbagai bangsa meraikan kejayaan bersama-sama. Muzik dan sukan memang dapat menyatukan kita semua.”

Mereka bukan hanya muncul untuk acara bola sepak, tetapi acara lain di sukan SEA bergantung kepada kelapangan masa mereka. Kiret berkata Dhol Riderz akan berada di Stadium Shah Alam Sabtu ini untuk perlawanan Malaysia Vs Indonesia. Jadi kalau terserempak dengan Dhol Riderz, jangan lupa untuk kata hai dan layan muzik bhangra mereka. Memang menari tak henti kalau anda duduk bersama mereka nanti. Ok go Dhol Riderz!


Kenali Garfi. Kucing Paling Garang Di Dunia

Ini adalah Garfi, seekor kucing persian daripada Turkey yang tinggal dengan tuannya Hulya Ozkok.

Dengan memek muka yang sebegitu, Garfi kelihatan marah 24 jam, menjadikan dia seekor kucing yang paling garang didunia! Hehe.

Segarang-garang Garfi pun, kami lihat ia adalah seekor kucing yang baik. Lihat sahaja gambar-gambar yang ditangkap oleh tuannya. Elok sahaja dia posing.

Anyway, enjoy gambar-gambar Garfi dibawah. Kucing muka garang ini nampak comel!


Kenali Han Ji-sung, Idol K-pop Yang Pernah Menetap Dan Belajar Di Malaysia

Stray Kids merupakan sebuah kumpulan K-pop di bawah naungan JYP Entertainment. Kumpulan ini dibentuk melalui sebuah program realiti yang dibuat oleh syarikat produksi tersebut untuk mencari bakat baharu buat industri hiburan Korea Selatan.

Menerusi program tersebut, 8 ahli kumpulan telah berjaya dipilih. Setiap ahli bagi kumpulan Stray Kids datang dari latarbelakang yang berbeza tetapi seorang dari mereka mungkin lebih dekat dengan kita.

Umum diketahui, setiap ahli kumpulan dalam kumpulan K-pop ada peranan mereka sendiri. Han atau nama sebenarnya Han Ji-sung merupakan rapper buat kumpulan Stray Kids.

Dilahirkan di Incheon, Korea Selatan, jejaka berumur 20 tahun ini pernah menetap di Malaysia untuk beberpa tahun sebelum pindah ke Korea untuk merealisasikan impiannya.

Han berpindah ke Malaysia ketika beliau berusia sekitar lapan hingga sembilan tahun dan pernah menetap di beberapa bandar di Selangor seperti Subang, Cheras dan juga Ampang. Ketika di Ampang, Han pernah bersekolah di Fairview International School selama 6 tahun.

Han Jisung was seen in OP's school 2010/2011 yearbook in Malaysia and was called by the name of "Peter". Little Peter was in 4th grade in the picture 🐿#HAN #HanJisung #한 #한지성 #지성 pic.twitter.com/6OqKmx9Y0T

— Stray Kids HAN Malaysia (@skzhanMY) December 24, 2018

Walaupun telah meninggalkan Malaysia untuk beberapa tahun, Han pernah mengungkapkan bahawa beliau ingin berkunjung kembali ke negara ini. Selain dari itu, Han juga sering mengatakan bahawa dia merindui Malaysia dan makanannya seperti Bak Kut Teh dan buah manggis.

“Saya pernah tinggal di Malaysia dan ketika di sana, saya sangat menyukai buah manggis,” jelasnya di sebuah rancangan di Korea.

Dalam satu acara bertemu peminat, Han pernah juga ditanya tentang pengalamannya di Malaysia Menurut Han, beliau sangat menyukai roti canai dan sering pergi mamak untuk memakannya ketika beliau menetap di Ampang.

“Saya suka berkunjung ke KLCC ketika di Malaysia, selain dari itu, Mid Valley juga merupakan pusat beli belah kegemaran saya,” kata Han kepada peminat.

Han terbang ke Korea pada awalnya untuk menduduki perperiksaan. Mempunyai impian untuk menjadi penyanyi, Han memutuskan untuk terus tinggal di Korea dan berjanji dengan ibu bapanya jika beliau tidak berjaya mendapatkan tempat sebagai trainee di mana-mana agensi dalam masa setahun, beliau akan pulang semula ke Malaysia.

Nasib ternyata menyebelahi Han apabila beliau mendapat tempat sebagai trainee di JYP Entertainment. Setelah beberapa tahun berusaha dan berlatih di agensi tersebut, Han akhirnya berjaya menjadi penyanyi dan juga rapper buat kumpulan Stray Kids.

Selain daripada Han, pelakon buat drama ‘Cheese in The Trap’ Seo Kang Joon juga pernah menetap di Malaysia tetapi tidaklah selama Han. Beliau hanya pernah belajar di sini untuk setahun lebih sahaja. Tak sangka, ada rupanya idol dan pelakon yang pernah tinggal di sini walaupun buat seketika.

Kalau anda ingin mambaca lagi kisah-kisah tentang idol K-pop, klik sahaja pada pautan di bawah!

Bekas Bintang K-Pop, Tasha Low Kongsi ‘Hidden Side’ Jadi Bintang K-Pop

Pernah Ditipu Agensi Sebelum Jadi Bintang K-Pop Terkenal, Kisah IU Ini Pasti Buat Anda Sebak


Kenali HD Cutz, ‘Barber’ Paling Sibuk Sewaktu Piala Dunia

Malam ini akan berlangsungnya perlawanan pusingan suku akhir untuk kempen Piala Dunia 2018 di mana Uruguay akan menentang Perancis dan Belgium pula akan menentang Brazil.

Bukan sahaja skil dan gol pemain menjadi perhatian dunia, malahan rambut setiap pemain juga menjadi ikutan peminat-peminat di serata dunia. Rambut mereka pula sentiasa cantik dan kadangkala terfikir, ada masa pula mereka pergi ke salon rambut untuk memotong rambut.

😉I got the HD feeling …….. @driesmertens #belgiumvsjapan @belgianreddevils #colour #new #fresh #global #brand #worldcup2018 #winnersneverquit #winnerscircle🏆

A post shared by  HD CUTZ "BUILT TO WIN!"💪🏽💥✂ (@hd_cutz_london) on Jul 2, 2018 at 9:02am PDT

@mbatshuayi said I want to be MR HD for the day 😀😀 @laurentciman23 welcome to the HD family brother 🔥🙌🏽 @belgianreddevils #worldcup2018 #global #brand

A post shared by  HD CUTZ "BUILT TO WIN!"💪🏽💥✂ (@hd_cutz_london) on Jun 1, 2018 at 8:53am PDT

Buat pemain pasukan Belgium terutamanya, mereka tidak perlu risau kerana mereka mempunyai barber yang diterbangkan khas dari kota London. HD Cutz adalah barbershop paling terkenal di kalangan pemain bola sepak terutamanya buat kalangan pemain English Premier League.

Antara pemain bola sepak yang sering menggunakan servis HD Cutz adalah Raheem Sterling, Xherdan Shaqiri, Johan Djorou, Stephan Lichsteiner, Radja Nainggolan dan ramai lagi. Usain Bolt juga adalah salah seorang customer mereka.

#family @radjanainggolan.4 @inter #newcity #milan #seriaA #winnerscircle🏆 #winnersneverquit #global #brand #rn4forever❤💪🏽👑 Radja with his signature @monalisaglobal cape … #ninja

A post shared by  HD CUTZ "BUILT TO WIN!"💪🏽💥✂ (@hd_cutz_london) on Jun 25, 2018 at 10:50am PDT

HD cutz home of LEGENDS and future LEGENDS 🔥 @usainbolt #legend #global #brand #winnerscircle🏆 #winnersneverquit #worldcup2018 @ateamlifestyle @monalisaglobal signature HD personal usain cape 🙌🏽

A post shared by  HD CUTZ "BUILT TO WIN!"💪🏽💥✂ (@hd_cutz_london) on Jun 14, 2018 at 3:10pm PDT

Khas untuk Piala Dunia ini, mereka menerbangkan salah seorang barber mereka khas untuk menggunting rambut pasukan Belgium. Tetapi di sana, mereka bukan sekadar menggunting rambut pemain pasukan Belgium, tetapi pemain dari negara lain juga jika mendapat permintaan.

Did I hear someone say HD CUTZ ??? @mousadembele @driesmertens @thierryhenry @belgianreddevils I wonder who else said HD cutz #worldcup2018 #winnersneverquit #winnerscircle🏆 always fun with my brothers , GOOD LUCK today guys #belgiumvsjapan #blonde #colour #fresh

A post shared by  HD CUTZ "BUILT TO WIN!"💪🏽💥✂ (@hd_cutz_london) on Jul 2, 2018 at 2:34am PDT

When footballers wanna be a HD stylist @adnanjanuzaj practising HD on @driesmertens @belgianreddevils #belgiumteambarber ✂🔥🙏🏾 I was there to the rescue! 😀😀😀Mr HD in the building #worldcup2018 #belgiumvsbrazil #winnerscircle🏆 #winnersneverquit #global #brand

A post shared by  HD CUTZ "BUILT TO WIN!"💪🏽💥✂ (@hd_cutz_london) on Jul 5, 2018 at 2:35pm PDT

#switzerland🇨🇭 @breelembolo97 @obafemi_36 @bvb09 #worldcup2018 #winnersneverquit #winnerscircle🏆 👑

A post shared by  HD CUTZ "BUILT TO WIN!"💪🏽💥✂ (@hd_cutz_london) on Jul 3, 2018 at 6:53am PDT

#switzerland🇨🇭 @valonbera #worldcup2018 #winnersneverquit #winnerscircle🏆

A post shared by  HD CUTZ "BUILT TO WIN!"💪🏽💥✂ (@hd_cutz_london) on Jul 3, 2018 at 6:21am PDT

@shaqirixherdan #switzerland🇨🇭 #worldcup2018 #e#winnerscircle🏆 #winnersneverquit #global #brand

A post shared by  HD CUTZ "BUILT TO WIN!"💪🏽💥✂ (@hd_cutz_london) on Jul 3, 2018 at 4:56am PDT

Jadi di sini terjawablah persoalan mengapa rambut setiap pemain sentiasa dalam keadaan kacak sahaja. Jika anda akan ke London dan mahukan potongan rambut dengan pasukan HD Cutz, bolehlah membuat temu janji dengan mereka. Kalau pemain bola terkenal pun cari mereka ini, harga untuk setiap sesi pastinya mahal. Tetapi hasilnya, anda akan jadi sekacak pemain bola sepak di Piala dunia.


Kenali Jason Paige Lelaki Yang Menyanyikan Lagu Tema Siri Pokemon

I wanna be the very best
Like no one ever was
To catch them is my real test
To train them is my cause

Mendengar intro lagu ini sahaja untuk boleh mengingatkan kepada siri Pokemon yang banyak menghiasi nostalgia khususnya 90’s kids. Ditambah pula dengan nyanyian yang sungguh semangat beliau sedikit sebanyak membuatkan siri Pokemon ini lebih epik dan awesome.

Ramai yang tidak tahu lelaki ini merupakan penyanyi asal lagu siri Pokemon siri pertama tersebut. Sedar tidak sedar sudah hampir 2 dekad lagu tersebut dinyanyikan buat pertama kali. Jason Paige sendiri tidak sedar lagu tersebut mampu menjadi fenomena sehingga kini meskipun Pokemon yang kini sudah melangkah musim ke-18 tidak lagu menggunakan lagu nyanyian beliau.

Kisah sedih beliau bermula apabila Jason sekadar menerima bayaran buat pertama kali sahaja untuk menyanyikan rakaman lagu tersebut. Dalam erti kata lain, beliau tidak lagi berhak menerima sebarang wang royalti atas lagu tersebut. Jason juga gagal untuk menerima daripada Spotify meskipun lagu tersebut menerima hampir 15 juta plays selepas kehadiran Pokemon GO.

Mungkin bukan rezeki Jason Paige untuk menerima wang royalti hasil daripada nyanyian epik beliau melalui siri Pokemon. Dalam pada itu, lagu OST Pokemon nyanyian beliau tetap diingati buat semua penggemar Pokemon.

Berikutan kejayaan beliau melalui lagu tersebut, Jason Paige telah menerima undangan untuk bekerjasama bersama penyanyi terkemuka iaitu Aerosmith, Enrique Iglesias serta turut dipilih sebagai backup vocals Michael Jackson. Ternyata beliau benar-benar maksudkan apabila menyanyikan ‘I wanna be the very best’.

Melangkah usia 47 tahun pada tahun ini, Jason Paige sekali lagi bakal bekerjasama bersama francais Pokemon untuk menyanyikan secara live pada Rockwell #GottaCatchEmAll yang akan berlangsung pada 28 Julai di Los Angeles.

Dalam kita menantikan video performance Jason Paige, jom kita layan dulu aksi yang sungguh passionate daripada beliau menyanyikan lagu OST Pokemon.


Kenali John Carpenter, Seorang Ejen Dan Pemenang Pertama ‘Who Wants to Be a Millionaire’

Anda mungkin pernah menonton rancangan Who Wants to Be a Billionaire (WWTBAM) versi Malaysia yang pernah diacarakan oleh Jalaluddin Hassan pada tahun 2000 sehinggalah pada tahun 2002.

Tetapi tahukah anda bahawa rancangan ini sebenarnya dilahirkan di Amerika Syarikat pada 16 Ogos 1999 dan mengakhiri episod mereka pada Jun tahun ini – umur WWTBAM ketika ini adalah 21 tahun. Dan hari ini kita menerima berita sedih apabila hos pertama rancangan tersebut, Regis Philbin telah meninggal dunia pada umur 88 tahun.

the first winner of a million dollars was the best winner of a million dollars — all-time favorite ‘Millionaire’ clip pic.twitter.com/VI2flJTCmH

— j.d. durkin 🚀 (@jd_durkin) July 25, 2020

Sepanjang beliau mengacara rancangan ini, antara episod paling ikonik pernah terjadi sepanjang tertubuhnya rancangan WWTBAM ini adalah bilamana Philbin bertemu dengan John Carpenter, seorang peserta dan juga pemenang pertama wang tunai bernilai $ 1,000,000.

Menjadi episod yang paling diingati dan paling popular dalam sejarah WWTBAM, Carpenter berjaya memukau penonton apabila menggunakan talian hayat pada soalan terakhir yang bernilai $ 1,000,000 hanya untuk memberitahu ayahnya bahawa dia bakal membawa pulang wang kemenangan.

Beliau berasal dari Hamden, Connecticut dan bekerja sebagai seorang ejen atau pemungut cukai untuk Internal Revenue Service. Carpenter dicemuh oleh para penonton semasa pertama kali dia mendedahkan bahawa dia adalah agen untuk IRS.

Dibesarkan oleh ayahnya yang bekerja sebagai penganalisis komputer untuk Jabatan Hal Ehwal Veteran dan ibunya yang bekerja sebagai pembantu pentadbiran untuk Massachusetts Audubon Society.

Dia yang mendapat ijazah dalam bidang ekonomi pada tahun 1990 di Universiti Rutgers sebenarnya bukanlah peminat kepada rancangan WWTBAM. Dia mula memasang niat untuk memasuki rancangan ini apabila dia menonton sendiri rancangan tersebut semasa makan malam bersama teman serumahnya.

Carpenter merasakan bahawa soalan-soalan yang diajukan kepada peserta adalah senang dan bukanlah soalan yang memerlukan akal fikiran pada peringkat tertinggi. Jadi apa yang dia lakukan ketika itu adalah dengan menelefon rancangan terbabit dan menawarkan diri untuk masuk bertanding.

Selebihnya semuanya adalah sejarah. Dia berjaya menjadi peserta pertama WWTBAM yang berjaya membawa pulang wang tunai bernilai $ 1,000,000. Dia juga mencatat rekod apabila berjaya sampai ke soalan terakhir tanpa menggunakan sebarang talian hayat.

Carpenter juga adalah pemegang rekod kemenangan terbesar dalam sejarah rancangan televisyen Amerika Syarikat. Namun rekod ini berjaya dipecahkan oleh Rahim Oberholtzer yang berjaya memenangi $ 1.12 juta dalam kuiz rancangan televisyen, Twenty One.

Terdahulu, kami telah menulis tentang Dina Sanichar, seorang lelaki yang dibesarkan oleh sekumpulan serigala. Klik pautan di bawah untuk membaca.

Temui Dina Sanichar, ‘Tarzan’ Versi Sebenar Yang Dibesarkan Oleh Sekumpulan Serigala

Kisah Anak Kepada Orang Ketiga Terkaya Di Malaysia Yang Memilih Untuk Menjadi Sami Buddha


Kenali Kerabat Diraja Malaysia Yang Mungkin Tidak Diketahui Ramai

Baru-baru ini sebuah Majlis Santapan Diraja telah dianjurkan bersempena dengan pertabalan Seri Paduka sebagai Yang di-Pertuan Agong ke-16 telah diadakan di Istana Negara. Majlis tersebut telah dihadiri oleh Raja-Raja Melayu, kerabat diraja, Sultan Brunei dan isteri, perdana menteri dan timbalan perdana menteri serta pasangan, menteri-menteri kabinet, duta dan perwakilan asing.

Menerusi perkongsian gambar dari Facebook House of Pahang, kelihatan beberapa kerabat diraja telah mencuri perhatian ramai. Berikut merupakan beberapa orang kerabat diraja yang mungkin belum dikenali ramai.

1. Yang Amat Mulia Tengku Arif Temenggong Pahang, Tengku Fahd Mua’adzam Ibni Sultan Haji Ahmad Shah Al-Musta’in Billah

Antara yang menjadi tumpuan ramai pada majlis berkenaan ialah adinda Yang di-Pertuan Agong ke-16 sendiri, Yang Amat Mulia Tengku Arif Temenggong Pahang, Tengku Fahd Mua’adzam Ibni Sultan Haji Ahmad Shah Al-Musta’in Billah.

Tengku Fahd menjadi bualan ramai disebabkan oleh ketampanan paras rupanya. Tengku Fahd merupakan putera kepada Almarhum Sultan Ahmad Shah Sultan Abu Bakar Ri’ayatuddin Al-Muadzam Shah dan Sultanah Kalsom Abdullah.

2. Yang Mulia Tengku Amir Nasser Ibrahim Ibni Almarhum Tengku Arif Bendahara Ibrahim

Penduduk Pahng mungkin sudah mengenali putera kepada Al-Sultan Abdullah dan Raja Permaisuri ini. Untuk pengetahuan ramai, Tengku Amir Nasser merupakan putera angkat yang juga merupakan anakanda bongsu kepada Almarhum Tengku Arif Bendahara Pahang Tengku Ibrahim.

Tengku Amir sudahpun berkahwin dengan Yang Mulia Puteri Suraiya Afzan, anakanda kepada Yang Amat Mulia Tengku Puteri Seri Lela Manja Pahang Tengku Dato Hajah Nong Fatimah Sultan Haji Ahmad Shah.

3. Yang Amat Mulia Tengku Ahmad Ismail Mu’adzam Shah

Tengku Ahmad Ismail merupakan putera kepada Al-Sultan Abdullah Ri’ayatuddin Al Mustafa Billah Shah Pahang dan Tunku Hajah Azizah Aminah Maimunah Iskandariah. Tengku Ahmad Ismail merupakan pasangan kembar kepada Tengku Puteri Afzan Aminah Hafizatullah Al-Sultan Abdullah yang merupakan puteri keempat keluarga tersebut.

A post shared by  Ahmad.I.M.Shah (@taimshah_11) on May 10, 2019 at 5:27am PDT

4. Yang Amat Mulia Tengku Puteri Seri Kemala Pahang, Tengku Hajjah Dato’ Aishah binti Sultan Haji Ahmad Shah Al-Musta’in Billah

Tengku Hajjah Dato’ Aishah merupakan anakanda kepada Sultan Haji Ahmad Shah Al-Musta’in Billah bersama Tengku Ampuan Afzan, kekanda Al-Sultan Abdullah yang ketiga.

5. Yang Amat Mulia Paduka Besar Puteri Tunku Zabedah Aminah Maimunah Iskandariah Binti Almarhum Sultan Iskandar

Yang Amat Mulia Tungku Zabedah merupakan anakanda kepada Almarhum Al-Mutawakkil Alallah Sultan Iskandar Al-Haj dan Almarhumah Enche’ Besar Hajah Khalsom Abdullah, yang juga merupakan kekanda ke-2 kepada Raja Permaisuri Agong.

Suri hati Tengku Mahkota Kelantan, Dr. Tengku Muhammad Faiz Petra ibni Sultan Ismail Petra antara yang mencuri perhatian ramai dengan kejelitaannya. Cik Puan Sofie berkahwin dengan Tengku Mahkota Kelantan pada 19 April lalu di Istana Balai Besar, Kota Bharu, Kelantan.

Suami kepada Yang Amat Mulia Tunku Tun Aminah Maimunah Iskandariah Binti Sultan Ibrahim yang berasal dari Belanda ini pertama kali tampil dikhalayak umum dengan berpakaian mess kit. Beliau menerima pujian daripada orang ramai melihatkan keterampilannya yang segak dan tampan itu. Beliau dinikahkan dengan Tunku Tun Aminah pada 14 Ogos 2017 lalu.


Kenali Khaby Lame, TikToker Yang Berjaya Buat Orang Ramai Terhibur Dengan Hanya Mimik Muka

Sekiranya anda menggunakan aplikasi TikTok, kami yakin pasti video TikToker Khaby Lame pernah melintasi ruangan For Your Page (FYP) anda. Videonya yang memaparkan kesusahan sesetengah pengguna menjalankan sesebuah kerja diikuti dengan gayanya yang mudah beserta mimik muka membuatkan orang ramai terhibur.

Sehingga kini, Khaby Lame yang baru sahaja berusia 21 tahun dan mula aktif di TikTok pada Mac 2020 sudah berjaya mengumpul lebih 67.2 juta pengikut serta meraih hampir 1 juta likes daripada video-video yang dikongsikan.

Bro why you ruined a T-shirt ?👕😔It was so easy…. – Fratello perché hai rovinato una T-Shirt?👕😔#learnfromkhaby #LearnWithTikTok #ImparaConTikTok

Di sebalik peningkatan dan jumlah populariti yang diterima beliau, ramai yang tidak menyangka beliau terpaksa melalui kehidupan yang berbeza berbanding rakyat Itali yang lain meskipun menetap di Itali sejak berusia satu tahun.

Untuk pengetahuan, keluarga beliau berasal dari Senegal. Hal ini membuatkan beliau sehingga kini masih lagi tidak diiktiraf sebagai warga Itali meskipun menetap di negara tersebut sejak kecil kerana tidak mempunyai kerakyatan yang sah.

Dalam pada itu, sehingga kini beliau masih lagi berusaha untuk berunding bersama pihak birokrasi Itali dalam mendapatkan kerakyatan sah sebagai warga Itali.

Di sebalik kesukaran yang dilalui, siapa sangka beliau sudah berjaya mempunyai laman fan pages merangkumi warga Inggeris, Jerman, Arab, Portugis dan lain-lain lagi.

Malah, Khaby yang kerap memakai jaket Itali dan jersi Juventus berjaya menarik perhatian individu berpengaruh seperti pemain bola sepak legenda, Alessandro Del Piero. Kylian Mbappe juga muncul sebagai individu yang tidak terlepas untuk meniru gaya beliau sekaligus ditiru semula oleh Khaby Lame.

Let’s copy each other’s 🤣😎 #mbappé Copiamoci 🤣😎#learnfromkhaby #ImparaConTikTok #LearnWithTikTok

Menerusi sebuah laporan terbaru, beliau dilaporkan berjaya meraih sehingga $22,300 (~RM91,820) hanya dengan sebuah video pendek. Berdasarkan konsistensi yang ditunjukkan, tidak mustahil beliau berjaya menjadi individu dengan jumlah pengikut tertinggi di TikTok.

Khaby Lame juga mengakui beliau mahu terus fokus dengan kerjaya beliau serta tidak mahu hanyut dengan populariti dalam usaha untuk mengubah nasib keluarga beliau. Klik di sini untuk tonton video lain daripada Khaby Lame.

Tular pada minggu ini apabila rider Foodpanda muncul hero selepas berjaya membantu pihak polis menangkap perompak.

‘Rider’ Foodpanda Sekali Lagi Muncul Hero, Kali Ini Bantu Polis Tangkap Perompak

Ucapan ‘Terima Kasih’ Abang Ambulans Kepada Pemandu Triton Buat Orang Ramai Tersentuh

Klip ‘Jatuh Bot’ Jadi Parodi Mat Salleh, Wartawan TV3 Kongsi Kisah Abang Aziz Kepada Netizen


Kenali Khan Baba, Lelaki Seberat 435kg Yang Digelar ‘Hulk Of Pakistan’

Bagi anda yang meminati filem sekuel Avengers, maka tidak perlu diperkenalkan karakter Hulk yang merupakan antara adiwira yang terkuat kerana tubuh badannya yang sasa dan gergasi. Namun, siapa sangka, di Pakistan juga ada seorang lelaki yang mempunyai bentuk badan sasa seakan-akan Hulk.

Lelaki yang dimaksudkan itu benrama Arhab Khizer Hayat, 28 tahun atau mesra dikenali dengan panggilan nama Khan Baba. Beliau memiliki tubuh badan yang sasa seberat 435 kilogram. Disebabkan tubuh badannya itu, Khan digelar sebagai ‘Hulk of Pakistan’, lapor Times Now News.

Tambah menarik, dengan tubuh sasa yang dimilikinya, Khan boleh melakukan pelbagai aksi yang tidak boleh orang lain lakukan contohnya mengangkat kereta menggunakan bahu dan menahan tractor yang sedang bergerak dengan sebelah tangan.

Nama Khan Baba semakin popular dan menjadi sebutan di seluruh dunia selepas dia memuat naik beberapa video yang memaparkan kehebatan beliau di media sosial.

Meskipun memiliki berat badan seberat 435 kilogram, namun agak mengejutkan apabila Khan mendakwa bahawa dia langsung tidak mengalami apa-apa masalah atau komplikasi kesihatan.

Setiap hari, Khan akan makan 36 biji telur untuk sarapan pagi dan makan makanan berat sekurang-kurangnya 3 kilogram daging serta 5 liter susu.

“Kesemua makanan itu saya sediakan sendiri maklumlah saya ini masih bujang. Kalau ingin mencari calon isteri, kalau boleh saya mahu wanita yang mempunyai berat badan yang berlebihan sekurangnya 100 kilogram.

“Setakat ini, wanita yang ingin berkahwin dengan saya semua ‘kurus kering’, jadi tidak sesuai dengan tubuh badan saya ini,” ujar Khan Baba ketika ditemu ramah oleh media tempatan Arhab.

Dalam pada itu, Khan Baba juga menyatakan hasratnya untuk memasuki pertandingan gusti berprestij dunia iaitu World Wrestling Entertainment (WWE) dan bercita-cita untuk menjadi juara gusti satu hari nanti.

“Impian saya hanya satu iaitu memasuki pertandingan WWE. Kini, saya cuba untuk mencapai sasaran berat yang sesuai dan patuh dengan aturan permakanan bernutrisi seperti yang disarankan doktor,” ujar Khan lagi.

Sementara itu, kami kongsikan beberapa pautan artikel yang ‘trending’ di The Vocket.

Putera Mahkota Saudi Kena ‘Main’, Beli Lukisan Palsu Dipercayai Milik da Vinci Pada Harga RM2 Bilion

Masak Spaghetti Carbonara Dengan Cara Yang Tepat, Khairulaming Terima Pujian Chef Terkenal Singapura

Peguam Ini Jelaskan Mengapa Wujud Perbezaan ‘Layanan’ Buat Individu Yang Melanggar SOP


Kenali Khosrowshahi Dan Siri Kejayaan Beliau Sebelum Dilantik CEO Baru Uber

Mungkin ramai yang belum tahu (termasuklah pemandu dan ‘rider’ Uber sendiri) bahawa Uber sudah mempunyai CEO baru, Dara Khosrowshahi yang menggantikan Travis Kalanick (meletak jawatan atas desakan pemegang saham) berkuatkuasa pada 30 Ogos 2017 yang lalu.

Sebenarnya, ada dua lagi calon berprofail tinggi yang dikenalpasti oleh Uber iaitu Meg Whitman daripada HP dan Sheryl Sandberg daripada Facebook, namun peluang telah memihak kepada Khorowshahi untuk menerajui Uber.

CEO Uber ini dulunya merupakan seorang imigran yang dilahirkan di Tehran (kini warganegara Amerika). Sewaktu Revolusi Iran pada tahun 1978, keluarga Khosrowshahi telah berhijrah ke Amerika Syarikat ketika beliau berumur 9 tahun.

Pada umur 13 tahun bapa beliau terpaksa pulang semula ke Iran untuk menjaga datuknya yang sakit tetapi telah ditahan selama 6 tahun sebelum dibenarkan pulang kembali ke Amerika Syarikat.

Khosrowshahi merupakan bekas CEO Expedia Inc, sebuah syarikat travel terkenal yang mengendalikan serta mengambil-alih beberapa jenama ‘online travel’ antarabangsa seperti Trivago, Hotels.com, Homeaway dan Orbitz. Jumlah aset Expedia pada tahun 2016 ialah sebanyak USD15.7 billion.

Dalam tempoh 12 tahun bersama Expedia, Khosrowshahi telah berjaya melonjakkan saham syarikat tersebut daripada USD22.43 ke USD145 iaitu peningkatan sebanyak 550%. Jualan Expedia juga telah melonjak naik apabila Khosrowshahi menjadi CEO, daripada USD2.1 billion pada tahun 2005 ke USD8.8 billion pada tahun 2016.

Sebagai CEO Expedia, beliau telah berjaya mengambil alih (melalui proses ‘acquisition’) syarikat-syarikat jenama besar lain yang menyumbang kepada kejayaan Expedia.

Pada tahun 2013 Expedia telah membeli Trivago, sebuah laman web perbandingan harga hotel yang menjadi aset penting syarikat. Pada bulan Februari 2015 pula, Expedia telah mengambil alih Orbitz dengan nilai USD1.6 billion dan pada bulan November 2015, Homeaway pula diambil alih dengan nilai USD3.9 billion.

Pada bulan September baru-baru ini Khosrowshahi telah menghantar emel kepada semua pekerja Uber dengan mesej yang sangat mendalam iaitu ‘kos yang tinggi perlu ditanggung akibat reputasi yang buruk’ dan syarikat mesti bergerak dengan berintegriti.

Ia juga berpunca daripada tindakan pihak berkuasa di London (Transport for London atau TfL) yang tidak memperbaharui lesen Uber untuk beroperasi di sana. Tindakan ini turut memberi kesan kepada 40 ribu pemandu Uber dan 3.5 juta pengguna applikasi di Kota London.

Sebagai langkah awal Khosrowshahi turut menulis di Twitter rasmi beliau merayu agar warga London terus memberi sokongan kepada Uber dengan mesej berikut:

“Dear London: we r far from perfect but we have 40k licensed drivers and 3.5M Londoners depending on us. Pls work w/us to make things right”.

Khosrowshahi juga telah melantik Tony West sebagai Chief Legal Officer (CLO) untuk menyelesaikan isu perundangan berkaitan Uber di Amerika Syarikat. West pula bukannya calang-calang individu, beliau pernah berkhidmat dan menerajui Department of Justice (DOJ) di bawah bekas Presiden Barrack Obama sebelum menyertai PepsiCo dan kini Uber.

Semoga dengan kehadiran Khosrowshahi sebagai CEO yang baru ini mampu membuatkan Uber pergi lebih jauh, seperti yang telah dilakukan oleh beliau ke atas Expedia Inc sebelum menerima tawaran berhijrah ke Uber.

“There is something only a CEO uniquely can do, which is set that tone, which can then capture the soul of the collective.”– Satya Nadella.

Baca lagi: Bagaimana Strategi Bikini Bantu Wanita Ini Jadi Billionaire


Senarai 5 Telefon Pintar Untuk Operasi Bisnes Online Yang Lebih Lancar

Trend bisnes secara atas talian atau online semakin popular di negara kita.

Dari order pakaian sehinggalah ke barang dapur anda boleh order melalui online sahaja dengan mudah.

Dalam pada itu, semakin ramai mereka yang terdiri dari sektor kerajaan atau pelajar menyahut seruan menteri untuk membuat 2 kerja di dalam satu masa.

Antara cara yang paling popular adalah dengan mempromosikan barang secara runcit atau dropship di Facebook dan Instagram.

Masalah permintaan yang tinggi atau mesej yang masuk secara bertalu talu bakal membuatkan telefon pintar anda mengalami masalah untuk beroperasi dengan baik.

Dengan itu saya kongsikan 5 telefon pintar yang sesuai buat mereka yang bisnes secara online supaya proses menerima mesej dari whatsapp atau penggunaan Instagram dapat dijalankan dengan lancar.

Saya memilih telefon pintar yang mempunyai sistem operasi Android memandangkan Android mempunyai banyak applikasi yang membantu untuk bisnes secara online.

Tambahan pula, telefon pintar beroperasi Android lebih murah jika nak dibandingkan dengan telefon pintar dari jenama Apple. Lambakan telefon pintar dari China telah memberi kita pilihan yang banyak untuk memilih.

Jika telefon budget rendah adalah keutamaan anda. Lenovo A916 antara pilihan yang baik.

Lenovo A916 ini dilengkapi dengan RAM 1gb, 8gb storan dalaman, cip propresan 8 teras dan dilengkapi dengan kamera 13 megapixel.

Apa yang membuatkan Lenovo A916 ini lebih menarik adalah Lenovo A916 ini hadir dengan slot 2 sim. Maksudnya anda boleh masukkan 2 nombor di dalam satu telefon serta anda boleh dapatkan applikasi 3rd party whatsapp yang menyokong 2 whatsapp di dalam 1 telefon. Sangat berbaloi baloi!

Anda boleh dapatkan Lenovo A916 ini dengan harga RM399 sahaja.

Huawei Honor 4x tampil dengan rekabentuk yang lebih bergaya dan sedap dipegang. Honor 4x menjalankan sistem operasi Android 5.0 dan mempunyai RAM 2GB , storan dalaman 8GB dan slot 2 sim.

Honor 4x juga menggunakan skrin IPS LCD yang boleh dikatakan agak baik untuk telefon pintar yang setanding dengan harganya.

Jika anda mahu dapatkan telefon pintar yang mempunyai harga yang sederhana tetapi mempunyai rekabentuk yang baik dan laju anda boleh dapatkan Huawei Honor 4x dengan harga RM649.

Baca: Samsung Galaxy S7 Bakal Hadir Dengan Rekabentuk Berbeza

Xiaomi Redmi 3 merupakan telefon pintar bersaiz 5 inci yang baru dilancarkan Xiaomi.

Berdasarkan apa yang saya cuba, telefon pintar Xiaomi memang terkenal dengan sistem operasi Android yang simple dan laju.

Saya yakin Xiaomi Redmi 3 mampu memberikan prestasi yang baik memandangkan Xiaomi Redmi 3 menggunakan cip pemprosesan Snapdragon 616 serta RAM 2gb.

Apa yang paling menarik tentang Xiaomi Redmi 3 ini adalah Redmi 3 ini dilengkapi dengan batteri yang berkapasiti besar iaitu 4100 mAh yang boleh digunakan sehingga 36-48jam penggunaan.

Xiaomi Redmi 3 juga menawarkan harga yang sangat berpatutan  dan sangat berbaloi untuk spesifikasi yang ditawarkan iaitu RM699

Xiaomi Redmi Note 3 mempunyai sistem operasi dan ciri – ciri yang sama seperti Xiaomi Redmi 3.

Apa yang membezakan Redmi Note 3 dengan Redmi 3 adalah Redmi Note 3 menawarkan saiz skrin yang lebih besar iaitu 5.5 inci.

Selain itu, Xiaomi Redmi Note 3 juga hadir dengan spesifikasi yang lebih baik iaitu cip pemprosesan Mediatek MT6795 Helio X10 serta RAM 3gb dan Storan yang agak besar iaitu 32gb.

Seperti juga Xiaomi Redmi 3, Xiaomi Redmi Note 3 juga hadir dengan sistem pengimbas cap jari untuk unlock telefon pintar anda dengan mudah.

Xiaomi Redmi Note 3 mempunyai kapasiti bersaiz 4000mAh dan harganya pula bermula dari RM700  sehingga RM849

Meskipun Oneplus One merupakan telefon pintar yang boleh dikatakan bukan yang terbaru tetapi spesifikasinya adalah antara yang terbaik berbanding 4 telefon pintar yang telah saya senaraikan diatas.

Oneplus One dilengkapi dengan skrin bersaiz 5.5 inci, menggunakan cip pemprosesan Snapdragon 801, RAM 3GB dan ruang storan yang agak besar iaitu 16gb dan 64gb. Oneplus One juga dilengkapi dengan kamera 13 megapixel yang mempunyai pencahayaan yang agak baik.

Sepanjang lebih setahun menggunakan OnePlus One untuk kegunaan sendiri dan bisnes online, telefon pintar ini berjaya melancarkan kerja saya tanpa sebarang masalah.

Jika anda seorang yang heavy user atau mahukan kerja dilalukan dengan pantas secara multitasking, OnePlus One adalah jawapannya.

Syarikat Oneplus One juga hadir dengan telefon pintar yang mempunyai spefikasi mirip dengan Oneplus One iaitu One Plus X yang mempunyai saiz skrin 5 inci.

Harga bagi Oneplus One bermula dari RM1089 sehingga RM1250 manakala harga bagi Oneplus X adalah RM1289.

Baca lagi: LG G5 Bakal Hadir Dengan Skrin Yang Sentiasa Aktif


Kenali Kim Nam Hee, Si Kacak Daripada Drama Blockbuster Korea, ‘Sweet Home’

Kalau anda sudah menonton drama Korea terbaharu dari Netflix berjudul Sweet Home, pasti anda kenal pada wajah jejaka ini. Sungguh sopan dan taat kepada agama namun mempunyai sejarah hitam, watak Jung Jae-heon yang ‘memaniskan’ lagi drama Sweet Home ini telah berjaya membuat penonton ‘sangkut’ kepadanya.

Oleh tu, pasti ramai yang tertanya-tanya siapakah geraangan jejaka tampan ini? Hari ini kami akan kenalkan anda kepada Kim Nam-hee, pelakon berbakat yang telah menghidupkan watak yang disayangi ramai ini.

Dilahirkan pada tahun 1986, pelakon yang mempunyai ijazah dalam jurusan Teater dan Filem ini merupakan pelakon di bawah naungan DAY Entertainment.

Oleh kerana minatnya yang besar kepada bidang lakonan, Nam-hee telah mula mengambil kelas berlakon sejak dari zaman persekolahan lagi, iaitu ketika beliau berada di tahun ke-3 sekolah menengah.

Sama seperti pelajar sekolah yang lain, Nam-hee turut berasa risau tentang masa depannya. Oleh itu, beliau tidak memasang niat yang besar untuk menjadi seorang pelakon dan lebih memilih untuk bersikap realistik.

Tahun 2012 merupakan tahun di mana Nam-hee memulakan langkahnya di dalam bidang seni lakonan menerusi filem Tribulation. Sayangnya, filem tersebut tidak membuahkan untung.

Kejayaan Nam-hee dalam industri bermula ketika beliau membintangi drama bersiri Guardian: The Lonely and Great God atau yang lebih dikenali sebagai Goblin. Drama tersebut merupakan drama pertama yang dilakonkan oleh beliau.

Meskipun wataknya bukanlah besar, watak itulah yang menemukan pelakon ini dengan pengarah kepada drama Sweet Home yang kini sedang hangat diperkatakan.

Nam-hee mungkin tidak sama terkenal seperti pelakon Korea yang lain seperti Lee Dong-wook atau Jo In-sung, tapi beliau turut mempunyai beberapa watak yang meninggalkan kesan kepada penonton sepanjang kariernya sebagai seorang anak seni.

Antara wataknya yang wajar diberi pujian ialah sebagai Mori Takashi, seorang penjahat dari Jepun dalam drama Mister Sunshine dan juga Pyo Joon-soo, seorang bekas kekasih yang clingy dalam drama Search: WWW

Menurut Nam-hee, beliau tidak pernah kisah jika watak tersebut baik atau jahat kerana baginya, setiap watak ada sebab disebalik kewujudannya.

“Setiap watak, baik atau jahat, mempunyai tujuan dan sebab kenapa ia wujud,” ujar Nam-hee dalam sebuah temu bual.

Melihat kepada pendekatan yang dipilih Nam-hee dalam pemilihan tajuk, boleh diruuskan bahawa jejaka ini merupakan seorang pelakon yang cukup versatile.

“Apabila berlakon, saya tidak pernah mempersoalkan tindakan watak tersebut. Sebaliknya saya melihat tindakan mereka sebagai sesuatu pilihan yang dibuat berdasarkan personaliti watak itu,” jelas Nam-hee lagi.

Apa pun, dengan kejayaan yang diraih menerusi drama terbaharu ini, harapnya bakal terus membuka pintu peluang kepada Nam-hee untuk berjaya dalam bidang lakonan. Bolehlah kita terus menatap wajah pelakon berbakat ini, kan?

Drama Sweet Home ini merupakan diantara drama yang tersenarai dalam senarai drama pilihan kami yang menarik untuk ditonton sepanjang bulan Disember 2020. Klik pada pautan di bawah untuk melihat senarai penuh!

6 Drama Korea Yang Menarik Untuk Anda Tonton Sepanjang Bulan Disember Ini

Lebih Seram Dan Aksi, Netflix Kongsi Trailer Rasmi ‘Sweet Home’ Yang Pasti Menghantui Anda


Kenali ‘Krav Maga’, Seni Tempur Tentera Israel

Setiap negara memiliki kekuatan masing-masing, jika di sebelah Nusantara kita bangga mewarisi Silat sebagai ilmu bela diri, di Negara Gajah Putih mereka terkenal dengan Muay Thai, Taekwondo pula untuk Korea dan banyak lagi. Termasuk Israel, mereka juga mempunyai teknik bermain senjata lapan yang tersendiri dikenali dengan nama Krav Maga.

Mungkin di Malaysia, Krav Maga tidak begitu popular seperti seni bela diri yang lain. Namun di negara luar, Krav Maga terkenal antara top ten martial arts di dunia. Mengikut acuan, Krav Maga merupakan seni bela diri yang dibagunkan di Israel melibatkan pelbagai teknik seperti bergusti, bergelut dan memukul sebagai tindak balas kepada musuh dengan serangan yang kejam.

Baca: Untuk Apa Saya Belajar Seni Bela Diri Jika Boleh Gunakan Pistol

Secara dasarnya, Krav Maga bermaksud ‘pertempuran jarak dekat’ yang dikhususkan ketika pertarungan sebenar ‘real fight’ bukan hanya untuk aksi-aksi gempak seperti yang ditonton dalam filem. Dalam erti kata lain, Krav Maga adalah kemahiran teknik bertempur di jalanan.

Krav Maga pertama kali dikembangkan di Cekoslovakia oleh  Imi Lichtenfeld sekitar tahun 1930-an. Tujuan asalnya diajarkan kepada kaum Yahudi untuk mereka mempertahankan diri ketika itu. Kemudian ia terus bergembang dan menjadi satu latihan pertahanan yang diterapkan kepada tentera Israel termasuk unit angkatan khas IDF.

Tidak hanya di Israel, Krav Maga turut menjadi latihan dan dipelajari tentera Amerika dan terus merebak ke seluruh dunia seperti yang anda lihat pada hari ini. Sesuai dengan tujuan mempertahankan diri, oleh itu Krav Maga tidak termasuk dalam cabang olah raga dan tidak dipertandingkan.

Dalam Krav Maga, pelatih akan diajar cara menumbangkan musuh dalam waktu paling cepat. Menyelesaikan perkelahian cara berdiri, duduk atau berhadapan dengan musuh yang bersenjata seperti pisau atau pistol.

Gerakan Krav Maga menerapkan gaya sederhana dan refleksif yang akan bekerja secara automatik ketika terdesak. Sistem tempur Krav Maga beragam, namun tersusun. Ianya terdiri dengan pelbagai teknik yang disuai mengikut keadaan tertentu baik dari hit & run sehinggalah the real deal.

Yang menarik dalam Krav Maga berbanding seni bela diri yang lain adalah teniknya yang terus menerus diuji dan diperbaharui termasuk membuat penambahbaikan baru. Tiada istilah sensei atau master dalam Krav Maga. Semua pelatih Krav Maga digelar  Krav Maga Practitioner.

Gaya latihan Krav Maga kadang-kala boleh berubah, selalunya berlaku apabila disuaikan mengikut undang-udang tertentu di sesebuah negara sehingga mustahil untuk mengajar Krav Maga dalam sistem original nya. Terdapat satu pepatah dalam Krav Maga, “Krav Maga bukan tentang 400 teknik atau gerakan yang cantik dilihat, Krav Maga itu brutal, cepat dan efektif”.


Kenali Kucing Di Sebalik ‘Meme’ Yang Tular Di Seluruh Dunia Ini

Sekiranya anda pengguna media sosial, pastinya anda pernah melihat gambar seekor kucing putih yang dimarahi seorang wanita tular di aplikasi media sosial seperti Facebook dan Twitter.

Gambar meme yang dipanggil ‘Woman Yelling at a cat’ ini mula tular sekitar bulan Mei yang lalu apabila seorang pengguna Twitter, MISSINGEGIRL memuat naik sebuah gambar yang mengabungkan imej seekor kucing putih dengan satu gambar babak Taylor Amstrong dalam ‘The Real Housewives of Beverly Hills’. Gambar tersebut telah menerima lebih 78,800 retweets.

Kucing putih yang viral diberi nama sebagai Smudge oleh pemiliknya iaitu Miranda. Menurut pemiliknya, Smudge sememangnya suka duduk di meja makan kerana kucing tersebut mempunyai kerusi khas untuknya di meja tersebut. Jika dia tidak mempunyai kerusi, dia akan melompat ke kerusi orang lain.

Ketika gambar yang tular tersebut diambil, kucing tersebut mempamerkan reaksi muka terkejut apabila melihat terdapat sayur-sayuran di atas meja. Menurut Miranda lagi, “Gambar itu berlaku kerana dia mengambil tempat duduk di meja, dan saya rasakan dia tidak menyukai apa yang kami makan untuk malam itu.”

Disebabkan gambar Smudge yang tular, kini kucing viral tersebut mempunyai akaun Instagramnya sendiri. Meninjau ke laman Instagram kucing tersebut dengan nama smudge_lord, akaun tersebut mempunyai lebih 886,000 ribu followers.

A perfect match #womanyellingatcat #tablecat #catmemes #catyelling #yellingcat #whitecat #smudge

A post shared by  Smudge – Table Cat (@smudge_lord) on Jul 5, 2019 at 4:49pm PDT

Selain daripada reaksi muka terkejut tersebut, Smudge juga melakukan pelbagai reaksi comel yang lain. Kucing yang dikatakan pemalu ini sememangnya menjadi perhatian ramai kini.

Can you tell which one is the real pumpkin? 🎃

A post shared by  Smudge – Table Cat (@smudge_lord) on Oct 24, 2019 at 9:55am PDT

Blep 👅 #womanyellingatcatmemes #womanyellingatcat #smudge #smudgelord #tablecat #saladcat #lettucecat #memecat #gattoschifomadò

A post shared by  Smudge – Table Cat (@smudge_lord) on Sep 24, 2019 at 1:50pm PDT

Meme ‘Women yelling at a cat‘ kini dibuat semula dengan pelbagai versi yang lebih melucukan.

Netizen dari Malaysia juga mahir dalam menghasilkan meme yang lucu-lucu. Klik pautan di bawah untuk bacaan lanjut.

Suspek Pukul Pengawal Keselamatan Pula Jadi Bahan ‘Meme’ Netizen

Tular Langgar Kereta, ‘Meme’ Pemandu Honda Jazz Hiburkan Netizen


Kenali KUKUBESI, Artis Di Sebalik Poster Hebat ‘KL Special Force’

Untuk jadi sebuah filem yang epik, sesuatu filem itu semestinya perlu mempunyai jalan cerita yang menarik. Tetapi antara elemen yang paling penting untuk sesebuah filem sebenarnya adalah poster filem.

Kenapa poster filem? Kerana poster filem adalah first impression untuk sesebuah filem yang kita ingin tonton. Filem luar dan tempatan perlu bersaing di pawagam untuk menarik penonton. Cuba anda berjalan di pawagam dan lihat poster-poster yang terpampang di sana. Setiap poster mewakili filem yang bakal atau sedang ditayangkan dan jika poster filem itu menarik, anda pastinya akan berminat untuk menonton filem berkenaan.

Jika first impression pun sudah gagal (poster filem tempatan khususnya), maka gagallah filem berkenaan untuk tarik perhatian penonton untuk ke pawagam. Namun, satu poster filem tempatan yang sedang ditayangkan di pawagam, KL Special Force memang sangat hebat dan mempunyai feel yang betul untuk filem berkenaan.

Artis di sebalik poster KL Special Force ini tidak lain tidak bukan adalah KUKUBESI dari Kukubesi Manipulasi. Peminat seni pasti kenal dengan nama Kukubesi dan KL Special Force bukanlah karya pertama KUKUBESI bersama keluarga Haslam.

Sebelum ini KUKUBESI juga pernah terlibat dalam projek poster filem Desolasi. Beliau dipanggil kembali untuk projek KL Special Force dan kami sempat menemubual tuan punya badan untuk bertanya sendiri tentang poster KL Special Force (KLSF) ini.

Menurut KUKUBESI, beliau diberi masa dua minggu untuk menyiapkan poster ini. Cabaran paling getir adalah apabila idea untuk berkarya tidak muncul tiba. Hanya 12 jam sebelum deadline, idea datang untuk proses concept approval dan selepas sedikit pembetulan, poster berkenaan sudah siap untuk digunakan.

Ini merupakan projek ke-4 KUKUBESI bersama keluarga Haslam; sebelum ini untuk Mat Moto, Desolasi dan Abang Long Fadil 2.

“Cabaran untuk konsep poster ini adalah untuk nampak poster ini berlainan daripada yang terdahulu. Untuk KLSF, saya cuba untuk hasilkan poster dengan poster filem aksi dari Korea dijadikan rujukan. Poster filem Korea banyak bagus cuma poster ini berbeza dengan gaya Kukubesi sebelum ini apabila tiada manipulasi di bahagian background. Kita cuba untuk buat pelakon nampak strong dengan background yang plain. Alhamdulillah ramai yang suka dan beri respon positif,” kata KUKUBESI.

“Penggiat filem tempatan sering mengambil enteng tentang proses pembuatan poster ini. Masih ramai yang beranggapan poster hanyalah poster dan tidak lebih daripada itu. Bagi beliau, poster filem sangat penting kerana ianya barisan hadapan untuk sesuatu promosi filem. Poster filem adalah wajah dan look untuk sesebuah filem. Jadi jika wajah pun sudah gagal, bagaimana pula kualiti untuk filem itu nanti?”

“Saya sebenarnya bernasib baik sebab Skop Production ada on ground photographer untuk rakam detik-detik hebat ketika penggambaran. Bila dah ada gambar cantik, senang kami designer untuk pilih gambar mana yang sesuai untuk poster filem. Tapi masalah juga sebab banyak betul gambar cantik yang Skop Production bagi kepada saya. Sampai hilang idea. Haha,” tambah KUKUBESI.

Ramai yang sudah menonton dan memberi respon yang baik untuk filem ini. Syafiq Haslam sekali lagi menghasilkan karya masterpiece di usia muda dan setakat ini, filem ini sudah mengutip RM4.7 juta ringgit dalam 4 hari tayangan sahaja! Apa pun, tahniah Skop Production dan Kukubesi Manipulasi untuk sebuah karya tempatan yang awesome.


Anda Ingat Laut Dipenuh Air Sahaja, Tunggu Sampai Anda Lihat Gambar Ini

Orang kadang-kadang lupa bahawa sebenarnya lautan mengandungi lebih banyak ‘perkara’ yang masih belum diterokai.

Untuk pengetahuan anda, satu kajian ahli saintis pernah mengatakan permukaan laut  terdiri daripada 95% daripada keseluruhan permukaan bumi dan baru 2% sahaja manusia telah terokai.

Untuk menunjukan betapa luasnya dunia laut, kami paparkan anda satu infografik dari Xkcd.com. Klik gambar untuk paparan lebih jelas.

Seperti yang anda lihat, sebahagian besar daripada lautan tidak langsung menerima cahaya matahari. Tidak ramai yang mampu meneroka laut dalam kerana dana yang diperlukan adalah sangat banyak.


Kenali Lebih Dekat Suku Kaum Bajau Laut, Kelompok Manusia Yang Tidak Mempunyai Negara

Beberapa hari yang lalu, tular dengar khabar berita mengenai Ustaz Ebit Liew yang mengislamkan seramai 157 orang suku kaum Bajau Laut yang hidup di persisiran pantai di Sabah. Namun, orang ramai mempersoalkan dan masih tidak mengenali siapakah suku kaum Bajau Laut ini?

Untuk pengetahuan anda, Bajau Laut ini sering dipanggil ‘gipsi laut’. Uniknya, mereka ini merupakan satu-satunya suku kaum di rantau ini yang tidak mempunyai taraf mana-mana warganegara atau orang memanggilnya sebagai kumpulan manusia yang stateless.

Etnik ini juga dikenali dengan nama suku kaum Pala’u. Tambah menarik, sebahagian daripada mereka akan membina pondok di atas air dan ada juga yang menjadikan bot sebagai tempat untuk berteduh.

Paling mengujakan, ada juga antara mereka yang masih memilih untuk menjalani kehidupan secara nomad di mana mereka akan berpindah-randah dan mencari penempatan baru samada hidup di kawasan perairan Filipina dan Indonesia.

Walaupun penuh keunikan dari segi budaya dan gaya hidup, namun berdasarkan laporan Astro Awani, kehidupan kaum ini masih jauh ketinggalan daripada peredaran zaman yang serba moden hari ini.

Suku kaum ini langsung tidak tahu untuk menggunakan sistem waktu. Bagi mereka, kedudukan matahari sahaja sudah cukup sebagai panduan untuk mengetahui waktu pagi, tengah hari, petang dan malam.

“Kedudukan matahari di timur, bererti pagi bagi mereka. Seandainya matahari sudah berada di atas kepala, bermakna ianya telah memasuki waktu tengah hari.

“Kalau kedudukan matahari berada di barat, itu tanda bahawa sudah menuju ke waktu petang yang menghampiri malam,” kata Jaafar Janntul, salah seorang anggota kumpulan etnik Bajau Laut dari Semporna yang pernah dihubungi wartawan Bernama pada 2017 dahulu.

Jika anda yang tidak biasa turun ke laut, kami pasti ada antara anda yang akan pening disebabkan mabuk laut. Namun, situasinya berbeza pula bagi Bajau Laut di mana mereka akan mengalami mabuk darat seandainya mereka naik ke darat.

“Disebabkan sudah terbiasa tinggal di atas laut yang bergelora, malah sejak bayi lagi, suku kaum Bajau Laut ini tidak mampu bertahan untuk kekal berada di daratan bagi tempoh yang lama.

“Mereka akan cepat pening kepala dan mabuk darat. Berjalan pun terhuyung-hayang tidak betul,” ujar Jaafar lagi.

Menurut Jaafar, mereka hanya akan naik ke darat sekiranya ada keperluan seperti membetulkan atau menghasilkan bot yang baharu dan tujuan ritual keagamaan untuk mengebumikan ahli keluarga yang meninggal dunia.

Walaupun hidup serba kekurangan, namun etnik ini telah dinobatkan sebagai perenang dan penyelam paling mahir di dunia tanpa menggunakan sebarang bantuan peralatan alat pernafasan scuba diving.

“Mereka ini sangat hebat kerana mampu menyelam hingga kedalaman 20 meter tanpa bantuan tangki oksigen dan boleh menahan nafas di dalam air selama 10 minit.

“Bayi-bayi Bajau Laut yang baru sahaja dilahirkan akan direndam ke dalam laut untuk membiasakan mereka dengan air laut atau simbolik kepada keserasian dan keberanian hidup di laut,” ulas Jaafar lagi.

Difahamkan, temuni bayi-bayi Bajau Laut akan ditanam di dasar laut bertujuan untuk mengekalkan adat resam kepercayaan bahawa ada penjaga roh laut yang akan menjaga mereka dengan sebaik-baiknya dan tidak akan mati sewaktu menyelam di laut.

Kemahiran menyelam yang diamalkan ini mampu mengajar keturunan mereka untuk memburu hasil laut seperti ikan, sotong dan udang kara dengan menggunakan kayu lembing.

Jika tidak berjaya menangkap ikan atau udang, mereka akan mencari kima (orang Bajau Laut menyebutnya sebagai tehe-tehe) iaitu sejenis kerang atau landak laut sebagai sumber asas makanan mereka.

Khabarnya, rata-rata suku kaum Bajau Laut ini tidak mampu bertutur dalam Bahasa Melayu. Malah, mereka juga dikatakan tidak mempunyai agama yang tetap dan sering bersilih ganti agama.

Berhubung usaha Ustaz Ebit Liew yang mengislamkan Bajau Laut baru-baru ini, tampil seorang pengguna Twitter yang mengeluarkan kenyataan bahawa Gipsi Laut ini lebih selesa tidak beragama. Berikut merupakan perkongsian tweet yang telah menimbulkan perbualan dalam kalangan netizen berhubung isu pengislaman Bajau Laut ini.

Sbnarnya ttg sea gypsy ni. Hari ni dorg masuk muslim, esok lusa mubaligh kristian dtg, dorg masuk kristian pula. Unless, you stay there and teach them about religion. But thing is, dorg hidup nomad.

— Lina Klasik (@LinaKlasik) January 31, 2021

“Sebenarnya tentang Gipsi Laut ni, hari ini mereka masuk muslim, esok lusa mubaligh kristian datang, mereka masuk Kristian pula. Paling tidak, pendakwah kena tinggal di sana dan ajar mereka mengenai agama. Untuk pengetahuan, mereka ini hidup secara nomad,” ujar pengguna Twitter @LinaKlasik berhubung isu tersebut.

Namun, pengguna Twitter ini tiada niat untuk memandang rendah terhadap usaha Ustaz Ebit Liew ini yang mengislamkan Bajau Laut. Realitinya, Bajau Laut akan kembali semula dengan cara mereka yang tidak beragama sekiranya tiada bantuan atau bimbingan agama yang diberikan kepada mereka.

Alhamdulillah Ustaz dah berjaya meng-islamkan mereka. Ustaz nak buat sekolah nak hantar guru nak taja makanan. Itu usaha yang patut dicontohi

— Umie pesan (@rosetamj) February 1, 2021

They don’t understand sea gypsy..hari ni dia muslim, esok lusa dia kristian pula..hari lain dia akan selesa balik kepada tiada agama..hidayah tu bila dia mahu beragama dan tetap dgn agama yg dia pilih..

I don’t think ada ustazah dan ustaz yg sanggup tinggal atas laut mcm bajau laut sebenarnya. In fact, i don’t think org biasa mcm kita berani utk tinggal di laut and drift mcm tu sja atas air..

— Lina Klasik (@LinaKlasik) February 1, 2021

Rata-rata netizen menzahirkan harapan yang tinggi dan berharap sekolah agama yang akan dibina oleh Ustaz Ebit Liew nanti sedikit sebanyak mampu membantu suku Bajau Laut dalam mendalami ilmu agama Islam sehingga menjadi seorang umat Islam yang sejati.

Menerusi perkongsian ini, sedikit sebanyak dapat memberikan pengetahuan kepada kita semua untuk mengenali lebih dekat suku kaum Bajau Laut. Sementara itu, baca lagi mengenai kisah Ustaz Ebit Liew yang mengislamkan suku Bajau Laut menerusi pautan di bawah.

157 Penduduk Bajau Laut Masuk Islam Secara Sukarela Selepas Mendengar Perkongsian Ebit Lew

‘Rumpai RM50 Tapi Beli RM10’- Sukarelawan Kongsi Komuniti Bajau Laut Ditipu Hanya Kerana Tidak Pandai Mengira

Lelaki Ini Kongsi Mengapa Anak Muda Bajau Laut ‘Takut’ Pada Pensel Dan Kertas


Kenali Muskaan Khan, Wanita Muda Yang Melawan Larangan Memakai Hijab Di India

Muskaan Khan tidak pernah menyangka bahawa awal Febuari yang lalu, hari di mana dia pergi ke kolej seperti biasa, dia bakal diangkat sebagai sebuah simbol yang melawan penindasan. Wanita muda berusia 19 tahun ini dianggap sebagai wajah wanita muda India Muslim yang menentang penindasan dalam memakai hijab.

Dalam satu video yang tular baru-baru ini, Muskaan dilihat memasuki kampus seperti biasa, namun disambut dengan laungan ejekan dan hinaan daripada sekumpulan lelaki yang berpakaian selendang kunyit – warna yang dikaitkan dengan nasionalis Hindu – yang mula melaungkan “Jai Shri Ram” atau “kemenangan kepada Tuhan Ram”.

When Muslim girl arrives at PES College, She's been heckled by several 'students' wearing #saffronshawls #KarnatakaHijabRow pic.twitter.com/qa3UDbMPST

— Mohammed Zubair (@zoo_bear) February 8, 2022

Ketika sekumpulan lelaki itu mula mengejeknya, Khan yang berpakaian serba hitan dengan tudung terletak kemas di kepalanya dan berpelitup muka tidak mengendahkan lelaki-lelaki tersebut. Malah beliau tetap berdiri teguh dengan pendiriannya sambil menjerit ‘Allahu Akbar’ sebagai balasan kepada ejekan yang beliau terima.

Dalam satu temuramah bersama BBC dari rumahnya di Bandar Mandya, negeri Karnataka, Khan memberitahu bahawa apa yang beliau lakukan adalah untuk mempertahankan haknya sebagai seorang wanita Muslim dan mempertahankan haknya sebagai seorang rakyat yang bebas untuk menuntut ilmu.

This is for Muskan, who walked like a lioness amid the pack of saffron jackals in Mandya, Karnataka.#muskan pic.twitter.com/yhDIpKYkG1

— Ashish Bagchi (@BagchiAsh) February 8, 2022

Khan, anak kepada ahli perniagaan tempatan, mendakwa bahawa situasinya sedikit berbeza kerana mesej kebencian disebarkan oleh ‘orang luar’ dan bukan pelajar atau rakan sekelas. Para lelaki itu dikatakan menghalang Khan dan memintanya untuk menanggalkan tudung jika mahu memasuki kawasan kampus.

Tetapi Khan berkata dia tekad untuk melawan apa sahaja bentuk penindasan. Dia kemudiannya meletakkan motosikalnya dan meneruskan perjalanan ke kelas. Masa itu, lebih 30-40 orang lelaki datang menghampirinya sambil menjerit-jerit, “Sekali lagi, mereka menyuruh saya menanggalkan tudung jika saya mahu masuk ke dalam,” katanya. “Ya, saya memang melaungkan Allahu Akbar. Apabila saya takut, saya memanggil Allah dan ia memberi saya kekuatan.”

Protest against #Hijab continued even today also at #Bhandarkar private college at #Kundapura. This time #Hindu girl students wearing #saffronshawls came to college protesting against hijab. pic.twitter.com/8kmB8M1w3i

— Imran Khan (@KeypadGuerilla) February 5, 2022

Sebelum ini, Khan dan berjuta wanita Islam di India bebas memakai tudung untuk ke sekolah atau kampus setiap hari. Namun baru-baru ini, ia telah bertukar menjadi isu kontroversi apabila terdapat larangan memakai tudung ketika berada di dalam kelas. Larangan ini menerima bantahan yang meluas dari para pelajar terutamanya mereka yang beragama Islam.

Masalah ini bertambah tebal apabila beberapa sekolah dan institusi pendidikan di India mula melaksanakan larangan yang sama. Ia bertambah parah apabila sebuah institusi pendidikan yang sepatutnya bebas dari sebarang penindasan telah bertindak menyokong kumpulan nasionalis Hindu dalam melancarkan protes bagi menyokong larangan tersebut.

Teacher and classmates escorted Muslim students safely out of the college. #KarnatakaHijabRow pic.twitter.com/aNKp3AzkKF

Ketika protes bertukar menjadi ganas di beberapa tempat, kerajaan Karnataka bertindak menutup sekolah dan kolej – malah perkara itu telah sampai ke mahkamah tinggi negeri itu. Tiga hakim perlembagaan ditetapkan untuk mendengar kes itu Khamis lalu.

Bercakap mengenai sokongan yang beliau terima di media sosial, Khan merasakan bahawa ia adalah satu anugerah untuknya terus kekal kuat menentang  penindasan yang tidak masuk akal, “Begitu banyak kasih sayang yang mereka berikan kepada saya dan ia memberi saya begitu banyak kekuatan. Saya sangat berterima kasih kepada mereka,” katanya.

Bagaimana perbalahan antara Muslim dan Hindu boleh tercetus di India ketika ini? Untuk bacaan lanjut, klik pautan di bawah.

Bagaimana Perbalahan Antara Muslim Dan Hindu Boleh Tercetus Di India Ketika Ini?

Lelaki Dari India Cerita Pengalaman Terima ‘Wahyu’ Untuk Sembah Donald Trump

Saintis Dakwa Cara Hidup Yang Kotor Buat Rakyat India Kebal Daripada COVID-19


Kenali Nabil Rosman, Pemuda Yang Menang Anugerah Hasselblad Masters Di Usia 18 Tahun

Semalam kami berkongsi satu berita tentang seorang pemuda kelahiran Kota Bharu, Kelantan yang memenangi salah satu kategori dalam Hasselblad Masters 2018. Beliau menang dalam kategori Project melalui siri projeknya, ’21’.

Nabil Rosman adalah nama pemuda berkenaan. Beliau baru sahaja melangkau usia 18 tahun dan menurutnya, beliau sudah mula berjinak-jikan dengan bidang photography sejak di tingkatan dua lagi. Lebih menarik adalah beliau tidak pernah belajar secara khusus dalam bidang ini.

“Saya sangat minat dengan bidang gambar ini. Terus terang ilmu yang saya belajar dalam mengambil gambar ini kebanyakkannya self-taught melalui majalah dan internet. Memang tak pernah masuk kelas photography sebab faktor keewangan khususnya,” kata Nabil.

you’ll smile too. . . . . . #trappingtones #urbanromantix#lifeofadventure #vzcomood #wanderfolk #heatercentral #stayandwander#main_vision #theimaged #streetleaks #alphahype #expofilm3k #adventureculture#getoutstayout #sonyimages #mg5k #moodygrams #agameof10k #agamesoftones

A post shared by  ahmad nabil imran (@nabilrosman) on Jan 12, 2018 at 6:27am PST

Apabila ditanya tentang siri gambar ’21’ yang dihantar untuk penyertaan di Hasselblad Masters ini, itu adalah percubaan pertama beliau untuk pertandingan ini dan tidak berharap apa-apa pun. Siri ini lebih sekadar portfolio beliau untuk mengisi masa lapang selepas peperiksaan SPM (tahun 2016).

“Satu hari masa kami keluar untuk photoshoot, kami terjumpa satu rumah yang ditinggalkan dan usang. Kami rasa macam idea yang sangat menarik untuk buat pengambaran di sini. Ketika itu memang terlintas dalam fikiran nak buat satu siri bagaimana kalau seorang penagih dadah tinggal di sini.”

“Siri ’21’ ini saya cuba masukkan gaya jurugambar Alex Stoddard dan gabungkan dengan bayangan dan hidup seorang penagih dadah. Dari situ saya mahu gambar ini bertema trapped soul, seorang lelaki dengan jiwanya terperangkap akibat dadah,” terang Nabil.

Nabil tidak meletakkan harapan tinggi dengan penyertaan beliau ini dan cuma mendapat email berkenaan pengesahan tarikh lahirna sekitar bulan October tahun lalu. “Tiba-tiba pada 9 Januari lalu, saya mendapat email memberitahu saya adalah salah seorang pemenang untuk Hasselblad Masters ini,” tambah Nabil.

A post shared by  ahmad nabil imran (@nabilrosman) on Oct 15, 2017 at 3:54am PDT

Bakarwal. a term used for nomadic people in Kashmir. met this man on a mountain at Gulmarg along with hundreds of sheep. sony a57 / Kashmir. #YourShotPhotographer #sonyimages #500px #portraits_mf

A post shared by  ahmad nabil imran (@nabilrosman) on Sep 19, 2017 at 4:35am PDT

Beliau yang kini sedang melanjutkan pengajian untuk jurusan undang-undang masih belum membuat keputusan sama ada akan menumpukan secara serius dalam bidang ini.

Setiap pemenang Hasselblad Masters akan memegang title ‘Hasselblad Master’ dan akan menjadi duta jenama kamera ini selama dua tahun. Lebih menarik, setiap pemenang akan dihadiahkan satu kamera Hasselblad medium format untuk kegunaan mereka dan dijemput untuk merakam satu projek khas bersama Hasselblad.

Setiap pemenang akan diterbangkan ke majlis Photokina 2018 yang akan berlangsung di Cologne, Jerman untuk menerima anugerah, kamera serta trofi. Siapa yang tahu tentang jenama Hasselblad ini, pastu sangat tahu nilai dan kualiti yang dihasilkan oleh kamera ini.

the wind blew past my soul. "set it free", said my mind. so i did. tears dripping. and i smiled. for god has given me chance. to be in heaven even for a while. sony a57 / Kashmir #YourShotPhotographer #sonyimages

A post shared by  ahmad nabil imran (@nabilrosman) on Sep 18, 2017 at 4:50am PDT

Di usia baru menjangkau 18 tahun, ianya satu pencapaian yang hebat apabila anda berjaya mengalahkan ribuan jurugambar dari seluruh dunia untuk jadi salah seorang pemenang untuk anugerah yang berprestij ini. Selamat berjaya dan jalan terus, Nabil!


Kenali Nombor Identiti Kenderaan Anda

Setiap kenderaan memiliki nombor identiti kenderaan seperti mana kita memiliki kad pengenalan. Ia mempunyai makna tertentu dan tidak semua orang memahaminya terutama wanita.

Ia boleh dilihat pada nombor enjin dan nombor casis (nombor badan kenderaan). Maka, semua maklumat itu mesti sama dalam geran kenderaan tersebut.

Jika nombor tidak sama atau ditukar secara haram, anda mungkin berdepan masalah dengan pihak berkuasa seperti Jabatan Pengangkutan Jalan (JPJ) terutama jika ia kenderaan curi, kenderaan potong dan sebagainya.

Setiap kenderaan baru akan mempunyai nombor identiti kenderaan yang khusus. Ia dibuat oleh pengilang-pengilang automotif dengan menggunakan kombinasi angka, huruf atau kedua-duanya.

Kebiasaannya terdapat antara 11-17 karaektor pada nombor identiti kenderaan. Sekiranya ia kurang dari itu, kemungkinan kenderaan itu dibuat pada awal 1980an.

Dua digit dihadapan mewakili negara asal pengilang. Ia telah diselaraskan di seluruh dunia. Contoh, jika Malaysia ialah negara asal pengilang kenderaan, dua digit itu ialah antara PL – PR.

Nombor enjin dan nombor casis akan dicop atau ditempa atas plat besi atau kenderaan mengikut ukuran dan bentuk tertentu sebelum diletakkan pada tempat tertentu pada kenderaan.

Selain itu, ia boleh didapati di dalam buku manual servis kenderaan, atau buku panduan pemilik kenderaan, dokumen pendaftaran kenderaan (geran), polisi insuran, plat pengenalan kenderaan atau tanya penjual kenderaan dimana maklumat ini terletak pada kenderaan anda.

Penting untuk anda tahu berkenaan ini, lebih-lebih lagi sebelum membeli kenderaan terpakai. Ada baiknya menghantar kenderaan ke Puspakom untuk diperiksa. Anda boleh tahu status dan prestasi kenderaan tersebut berbanding hanya dengar-dengar cakap jurujual kenderaan.

Pihak Puspakom akan menggosok kawasan nombor casis semasa pemeriksaan untuk mengesahkan bahawa nombor identiti berpadanan dengan nombor pada dokumen pendaftaran kenderaan. Proses yang sama juga dilakukan ketika pemeriksaan nombor enjin.

Teringat akan momen teman kawan serumah beli dan proses kereta terpakai di Ireland. Kereta itu dibawa ke pusat seperti Puspakom. Selepas ia lulus, barulah boleh proses untuk pendaftaran dan lain-lain. Ini bagi memastikan kereta itu selamat digunakan di jalan raya.


Kenali PABJE, ‘Game’ Alternatif Untuk Pemain Tegar PUBG Di India

Permainan telefon pintar popular, PlayerUnknown Battleground (PUBG) secara rasmi telah diharamkan di India.

Keputusan tersebut dibuat selepas kerajaan India mengharamkan lebih 118 aplikasi telefon pintar yang mempunyai kaitan dengan negara China atas faktor ‘keselamatan siber’, selepas pertelingkahan geopolitik antara kedua-dua negara berkenaan isu sempadan negara.

Keputusan untuk mengharamkan permainan popular tersebut adalah demi menjamin keselamatan negara daripada segala bentuk serangan termasuk serangan siber dari China, menurut kenyataan menteri teknologi India.

Disebabkan itu, pemain tegar PUBG terpaksa mencari alternatif untuk permainan kegemaran mereka dan tidak perlu tunggu lama kerana Player And BattleJung Ends (PABJE) ada untuk menawarkan pengalaman yang ‘hampir serupa’ seperti PUBG.

Most Powerful Clone Ever Made Of #PUBGMOBILE #PABJEYou can Kill Enemy and Also There is Mentioned REALISTIC GRAPHIC

🙏 I'M Done For Today… pic.twitter.com/qhoSuRIDYB

— Techno Ruhez (@AmreliaRuhez) September 3, 2020

PABJE adalah permainan aplikasi pintar yang dibuat oleh seorang rakyat India, Dipak Kattikar dan telah berada di Google Play Store sejak 2019 lagi.

Dipak ada menulis kenyataan ini dalam ruangan penerangan permainan PABJE, “Winner Winner Chicken Dinner. Sila jangan baca ‘bad comment’ kerana versi terbaru permainan video ini sudah diperbaiki dan sila main dan sokong saya.”

Bagaimana pula dengan sambutan permainan PABJE ini? Ia mendapat rating ‘1 star’ daripada majoriti pengguna yang pernah bermainnya kerana grafiknya yang tidak cantik serta permainan yang langsung tidak fun seperti PUBG.

Namun disebabkan PUBG telah diharamkan, PABJE menjadi popular semula gara-gara ramai yang mahu mencuba permainan ini. Dalam masa yang sama, sebuah game developer di India, nCORE Game turut akan menghasilkan permainan PUBG mereka yang tersendiri yang akan dikenali sebagai Fearless And United Guards (FAU-G).

New FAU G GAME COMING SOON #Fau_G pic.twitter.com/SlEzdMi2do

— Sunil Gamer Yt (@SunilGamerYt13) September 5, 2020

Walaupun sudah diharamkan, pemain PUBG masih boleh mengakses permainan berkenaan yang masih belum disekat sepenuhnya oleh kerajaan India. Sementara FAU-G masih dalam perancangan, nampaknya PABJE adalah hiburan yang ada untuk gamers di India bagi mengubat kerinduan kepada PUBG nanti.

Aplikasi lain yang telah diharamkan di India ketika ini termasuklah TikTok di mana India merupakan salah satu pasaran terbesar aplikasi tersebut di dunia. Anda yang berminat untuk cuba permainan video PABJE, boleh klik di sini.

Ini pula berita lain berkenaan dunia gaming PUBG. Klik pada pautan di bawah.

Suri Rumah Ini Jana Pendapatan Sebanyak 5 Angka Sebulan Melalui Penstriman Permainan Video PUBG

RM295,950 Hangus Selepas Remaja 14 Tahun Menjadi Mangsa ‘Scam’ Rakan PUBG

Pasukan ‘PUBG Mobile’ Malaysia Ini Raih RM172,000 Selepas Muncul Terbaik Asia Tenggara


10 Perkara Dan Benda Yang Anda Perlu Tahu Dan Bawa Ke Sesi Temuduga

Di dalam resume, kita tulis segala maklumat sehingga orang yang membacanya rasa kita adalah calon yang boleh buat kerja. Apabila dapat peluang temuduga, itu tandanya kita layak untuk posisi yang ditawarkan. Disenaraipendek sebagai antara calon terbaik.

Sesi temuduga adalah medan sebenar untuk menunjukkan resume, kelayakan dan diri kita adalah orang yang sepatutnya mengisi kekosongan jawatan tersebut. Itu bermakna, kita perlu bersiap sedia menghadapi sesi ini agar jadi the best actor. Eh! Maksud saya the best candidate berbanding calon temuduga lain.

Antaranya ialah mempersiapkan diri dengan apa yang kita patut tahu dan bawa ke sesi tersebut. Di sini saya mahu kongsikan 10 perkara dan benda yang patut disediakan untuk sesi temuduga. Ini penting agar kita tidak kelam-kabut di depan panel temuduga.

Kita perlu tahu apakah jawatan yang ditawarkan, apakah latar belakang syarikat tersebut, siapakah yang bakal jadi panel temuduga, dan lain-lain lagi. Sikap ambil tahu ini penting kerana ia menunjukkan kita benar-benar minat dengan peluang pekerjaan ini.

Sebaik-baiknya tahu deskripsi dan tanggunjawab kerjaya yang dipohon dan tahu di manakah sesi temuduga dijalankan. Jika kita meninjau dulu tempat tersebut lebih baik agar kita tahu ke mana mahu dituju pada hari kejadian.

Sediakan salinan resume walaupun sebelum ini telah menghantar resume kepada bakal majikan. Sebaik-baiknya siapkan resume yang khas untuk jawatan dan syarikat tersebut. Ianya bersifat personalized resume, lebih fokus dan jitu.

Berapa banyak salinan resume yang perlu dibawa? Sediakan sekurang-kurangnya 2 salinan sebab kebiasaannya panel penemuduga terdiri dari dua orang. Berikan resume tersebut kepada panel.

Baca: 22 Tip Menulis Dan Menghantar Resume Melalui Email Serta Sewaktu Hadir Temuduga

Bawa sijil-sijil asal berserta salinan sijil. Sebaik-baiknya susun dengan teratur sijil mengikut keutamaan dan kemudian disusuli dengan sijil-sijil pencapaian.

Contoh, susun ikut turutan: sijil ijazah sarjana muda, sijil transkripsi peperiksaan, sijil anugerah dekan, Sijil Peperiksaan Malaysia (SPM), dan lain-lain.

Cara kita mempersembahkan resume dan sijil juga mencerminkan siapa diri kita di mata panel. Jadi, kita perlu tahu memikat mereka melalui susun atur ini. Ia adalah satu cheet sheet yang patut kita buat. Ingat kata kunci ini: organize.

Bagi nampak penampilan yang lebih kemas, beg plastik atau beg kertas bukanlah satu pilihan yang baik untuk dibimbit bersama ke bilik temuduga. Pilih beg yang sesuai dengan jawatan yang dipohon dan tidak rumit untuk keluarkan resume dan sijil daripada beg tersebut tanpa sebarang masalah.

Baca: Lelaki Ini Pernah Gagal Temuduga Kerja Dengan KFC. Kini Beliau Adalah Jutawan Terkaya Di Negaranya

Pen dan buku nota? Ya, kita perlu ada sekurang-kurangnya satu batang pen warna hitam dan satu buku nota kecil. Kadang-kala ada masa kita dikehendaki menulis di depan panel sama ada untuk mengisi borang atau ada tugasan yang diberikan secara spontan.

Bayangkan kita tiada sebatang pen pun waktu itu. Pasti apa yang kita persiapkan sebelum ini menjadi huru-hara dan serba tak kena. Lagipun, orang yang selalu ada pen dan buku nota kecil dikaitkan dengan orang yang bersiap sedia dan sering berfikir. Apabila ada idea, catat. Haa gitu!

Ini bukan sekadar menyenaraikan maklumat rujukan di dalam resume, tapi kita perlu pastikan orang-orang yang disenaraikan itu boleh membantu meyakinkan bakal majikan tentang kita.

Sebab itu untuk dapat pekerjaan yang baik, usaha kita bukan bermula selepas tamat peperiksaan akhir atau majlis konvokesyen. Ia bermula saat kita belajar di universiti. Jaga diri, jaga networking. Tak rugi jadi orang baik dan berbuat baik.

Kita perlu tahu soalan killer dan popular temuduga supaya tiada detik “errrr…” atau ‘krik krik moments’ di depan panel temuduga kelak.

Senaraikan soalan-soalan tersebut dan jawab secara spontan. Jika tidak boleh jawab spontan, itu bermakna kita perlu tulis satu skrip jawapan untuk soalan tersebut. Kemudian, praktis berulang kali di depan cermin untuk lihat dan kawal riak muka kita ketika menjawabnya.

Kebiasaannya di akhir sesi temuduga, panel akan tanya kepada kita sama ada soalan atau tidak untuk kita tanya kepada mereka. Soalan berkaitan gaji dan kemudahan syarikat tidak perlu ditanya, melainkan panel menyebut tentang itu.

Soalan yang kita ajukan kepada panel juga memberi gambaran kepada panel tentang siapa kita. Ia bagaikan satu makan malam di sebuah restoran yang diakhiri dengan satu dessert yang sedap dan kita akan ingat sampai ke rumah. Jadi, kita perlu ambil peluang ini.

Mula dengan baik dan tamatkan ia dengan baik, itu maksud saya. Untuk buat dengan baik, kita perlu menyediakan soalan-soalan yang relevan bagi menggambarkan minat dan kefahaman kita tentang jawatan dan syarikat.

Baca: Solusi Masalah Temuduga Kerja Yang Memerlukan Pengalaman Buat Graduan Baru

Selain penampilan kemas dengan pakaian bergosok rapi, rambut sikat tepi, dan beg dibimbit penuh classy, kita perlu ingat bahawa sewaktu melangkah masuk ke bilik panel temuduga itu, kita turut membawa bau.

Ya, bau! Terutama bau badan dan bau mulut. Jadi, pastikan kita persiapkan apa yang patut untuk membawa bau yang wangi-wangi sahaja. Dan bau wangi itu pula tidaklah sampai memeritkan hidung panel temuduga.

Sebelum kita melangkah keluar, nyatakan lagi sekali harapan kita dan kaitkan dengan kejayaan lampau kita dalam usaha untuk bekerjasama memajukan syarikat bakal majikan kita ini.

Tonton: Perkara Yang Tak Perlu Dibuat Semasa Temuduga

Saya harap panduan berdasarkan pengalaman saya ini dapat membantu pembaca dan penyokong The Vocket lulus temuduga. Insha Allah dengan melakukan persiapan rapi sebelum masuk ke medan ‘perang’, peluang lulus temuduga itu lebih tinggi.

Buat pengetahuan anda, panduan ini tidak semestinya betul semua. Ia sesuai untuk saya, tapi belum tentu untuk anda. Apa yang penting cuba dulu, baru tahu.

Tonton: Lelaki Ini Berikan Tips Untuk Hadiri Temuduga. Serius Comel Dan Kelakar!

Selamat berjaya. Berusaha sehabis terbaik!


5 Pejabat Di Malaysia Ini Akan Buat Anda Rasa Awesome! #3 Buat Kami Happy

Tempat kerja yang kondusif melahirkan pekerja yang gembira dan produktif. Pejabat yang “hidup” dapat melahirkan lebih banyak kreativiti pekerjanya. Lihat sahaja bagaimana Google dan Facebook menyediakan ruang kerja yang hebat supaya pekerja-pekerjanya dapat mewujudkan produk yang out-of-this-world.

Kami juga teruja kerana pejabat di Malaysia sekarang bukan lagi sebuah kotak dengan warna pastel yang menjemukan. Lihat sahaja pejabat-pejabat di bawah, ia sudah cukup untuk membuat kami mendapat inspirasi!

Mindvalley mengungguli carta pejabat tercantik di Malaysia. Mindvalley adalah sebuah syarikat berasaskan pendidikan online dan produk mereka termasuk penerbitan digital, teknologi pendidikan, pembelajaran online, mobile apps, konten, dan pengacaraan. Pejabat mereka terletak di Bangsar, dan menampilkan gaya deco dengan pilihan warna yang seimbang serta perabot dan aksesori moden.

Terasa bagai berada di sebuah taman Jepun…

Ruangan kerja dengan siling berlogo syarikat.

Oh, ini bilik diskusi yang sangat hebat!

Mindvalley pernah memenangi Inc Magazine World’s Top Ten Coolest Workplaces 2012 Audience Vote

Google Malaysia mengekalkan kecemerlangan syarikatnya dalam hiasan dalaman pejabat. Geekster, minta maaf, kerana tiada kerja untuk para geek/programmer di sini. Pejabat Google di Malaysia adalah untuk divisyen pemasaran, komunikasi dan jualan mereka. Satu ciri yang menarik adalah kafetaria yang diberi nama ‘Gerai Gugel’.

Masuk-masuk je ada search engine yang besar.

Inilah Gerai Gugel yang kami katakan tadi.

Yang lagi menarik, hidangan “surprise” disediakan percuma untuk pekerja. Makanan yang diberi adalah bebas MSG. Bukan setakat itu – mereka juga mempunyai mesin kopi, jus buah, susu dan aiskrim!

Mesyuarat dalam bilik hijau sebegini dijamin tidak stress.

Company 27 adalah sebuah syarikat interaksi digital dan pembangunan game mudah alih. Terletak di Taman Tun Dr Ismail, kami terkesima dengan reka corak dalaman yang muda dan ‘nakal’. Imej pejabat mereka sangat bersesuaian dengan bisnes yang mereka jalankan.

Lihat gambar ini sahaja sudah buat saya lebih kreatif.

Bilik mesyuarat korporat, dengan gaya cool.

Siapa tidak tahu Groupon? Website membeli-belah dengan harga mampu milik yang menjadi santapan harian sesetengah wanita (ya, kami tahu itu). Bertempat di Petaling Jaya, gaya pejabat Groupon membuat kami ingin menjerit F-U-N!

Ruang pejabat kontemporari yang minimalis.

Terasa sangat dekat dengan alam semulajadi di Boredroom ini. Ya, mereka panggil bilik mesyuarat itu – Boredroom!

Lampu Ikea menerangi ruang pejalan kaki yang dibezakan melalui warna permaidani.

360 darjah pemandangan dari atas udara Petaling Jaya.

Ruang rekreasi untuk menghilangkan stress.

Leadeoronomics adalah sebuah syarikat pembangunan kepimpinan dan motivasi melalui gaya F-U-N! Budaya kerja mereka menitik beratkan growth, perhubungan, membina masa depan, empowering dan memberi semula. Budaya ini ditunjukkan di dalam ruang interaktif mereka yang bertemakan “taman dalam bandar”.

Ada beberapa lagi pejabat menarik yang ada di Malaysia. Tunggu esok kerana kami akan tunjukkan kepada anda, dan ianya juga sehebat yang kami paparkan hari ini.

BACA: Lagi 5 Pejabat Di Malaysia Yang Out-Of-Normal

Kami juga ingin tahu sekiranya pejabat anda se-COOL sebegini.

Untuk berhubung dan mengetahui cerita lebih lanjut, anda boleh like Facebook page kami di SINI.


Kenali Pembawa Budaya Trendy Minum Bubble Tea Di Malaysia

Masihkah anda ingat bilakah kali pertama anda minum bubble tea ?

Tahukah anda minum bubble tea itu adalah satu budaya moden minum teh dari luar negara?

Ini kisah orang pertama yang menjadikan budaya minum bubble tea sebagai satu cara hidup yang bergaya ke dalam Malaysia. Namanya ialah Bryan Loo, seorang bekas jurujual di syarikat bioteknologi. Dengan tanpa pengalaman di dalam bisnes makanan dan minuman (F&B) dia telah memutuskan membawa masuk bubble tea ke Malaysia dari Taiwan di bawah jenama Chatime.

Sifat Keusahawanan Tumbuh Dari Kecil Lagi

Loo mula minat berniaga pada usia 7 tahun. Semasa bersekolah di Perlis, dia mencipta buku komik dan kemudian menyewakannya kepada rakan kelas dengan caj RM0.50. Dari situ dia belajar mencari duit poket sendiri. Dia juga belajar tentang bisnes melalui ibu bapanya.

Tetapi apabila dia berpeluang menyambung pelajaran di peringkat ijazah sarjana muda, Loo memilih jurusan sains kerana mahukan kelainan. Loo meminati biologi dan bagaimana tubuh manusia dan binatang berfungsi. Jadi, dia mengambil jurusan bioteknologi di Universiti Monash.

Sekembalinya ke Malaysia, dia bekerja sebagai eksekutif jualan di StemLife, syarikat bioteknologi stem cell yang menyimpan darah tali pusat bayi baru lahir untuk kegunaan masa depan.

Selepas 2 tahun bekerja menjual produk orang lain, Loo mahu menjual produknya sendiri. Dengan latihan saintifik, pengalaman kerja dan minat terhadap bisnes telah membantu Loo memajukan bisnesnya. Loo juga menggunakan kemahiran penyelidikan dan pembangunan untuk mengkaji perisa baru sama ada bersesuaian atau tidak dengan citarasa orang tempatan.

Loo melihat ada kelompongan di dalam industri F&B berkaitan air teh. Meskipun rakyat Malaysia sinonim dengan air teh tetapi tiada tempat yang baik dan moden untuk lepak dan minum air teh seperti Starbucks dan Coffee Bean di Malaysia.

Dalam masa yang sama, global dilanda penangan bubble tea yang berasal dari Taiwan. Bubble tea ialah sejenis minuman air teh Asia yang dicampurkan dengan susu atau sirap buah-buahan dan kebiasaannya ia mengandungi bebola ubi kayu.

Kepopularan budaya minum bubble tea telah membuka mata Loo sewaktu dia berada di Taiwan. Maka, selepas membuat kajian berkaitan dengan bubble tea, Loo telah mendatangi 10 jenama pembuat teh yang terkenal untuk melihat sama ada mereka mahu atau tidak membuka pasaran baru di Malaysia.

“Saya bertemu dengan mereka satu demi satu, saya ditolak.” – Bryan Loo.

Tetapi tuah Loo bermula apabila seorang kawan mengkhabarkannya tentang sebuah syarikat di Taiwan yang dikenali sebagai Zhi Qu Cha Tsai. Jalannya dipermudahkan apabila syarikat tersebut membuka peluang kepada Loo untuk berbincang.

Dipendekkan cerita, Loo berjaya membawa hak franchise Zhi Qu Cha Tsai ke Malaysia dan menjenamakannya semula sebagai Chatime supaya serasi dengan pasaran Malaysia. Kedai pertama Chatime dibuka pada September 2010, dan kini ia mempunyai 172 kedai dengan 880 orang staf di seluruh Malaysia.

“Menjadikan minum teh sebagai satu budaya yang bergaya di Malaysia adalah satu cabaran.” kata Loo.

Ini kerana masyarakat sering mengaitkan bubble tea atau air teh susu mutiara yang dicampurkan dengan teh, sirap, mutiara ubi kayu, buah dan susu sering dikaitkan dengan gerai pasar malam.

Jadi, untuk menjadikan minuman berasaskan teh sesuatu yang bergaya, Loo mensasarkan golongan muda yang trendy dan ada kesedaran kesihatan serta suka minum kopi sebagai pelanggan Chatime.

Pada permulaan Chatime, Loo perlu meyakinkan pihak pengurusan pusat membeli-belah bahawa Chatime akan menarik orang ramai sebagai pelanggan seperti mana Starbucks.

Semua usaha itu berbaloi apabila kini Chatime menyediakan 1.2 juta cawan teh setiap bulan dan pendapatan tahunan mencecah lebih RM100 juta.

Selepas kejayaan Chatime, Loo yang bekerjasama dengan isteri (pengawal kewangan syarikat) kini mempunyai rangkaian piza dan mesin air sparkling yang pertama di Malaysia.

Ini menunjukkan Loo tidak akan berhenti mengembangkan bisnesnya dan sentiasa berusaha menjadi contoh dan usahawan yang berjaya supaya satu masa nanti syarikatnya akan membolosi pasaran di negara ASEAN yang lain.

Ikuti temubual Bryan Loo tentang Chatime di sini:

LIKE dan FOLLOW Vocket di Facebook serta Instagram


Kenali Pemilik Syarikat Kaca Mata Ray-Ban Dan Oakley Yang Menjadi Pilihan Dunia

Di Malaysia, siapa sahaja yang tidak mengenali kaca mata Rayban. Kaca mata ini meamng sudah terkenal sampai menjadi starter kit bagi pengantin lelaki Melayu, traveller dan ramai lagi.

Tahukah anda kaca mata yang terkenal dalam hidup kita ini adalah perniagaan yang sangat besar dimiliki oleh Del Vecchio, seorang hartawan Eropah.

Beliau memulakan syarikat seawal usia 25 tahun dan kini memiliki kekayaan peribadi mencecah $23.4 billion (RM98 bilion). Pada usia 7 tahun, anak penjual sayur di Itali ini telah dihantar ke rumah anak yatim kerana ibunya tidak mampu membiayai anak anak mereka lagi seramai 5 orang.

Akan tetapi usaha Del Vechhio membuahkan hasil apabila kini beliau sudah pun menjadi salah seorang bilionair terkemuka di seluruh dunia.

Setiap kali orang mencari kaca mata, pastinya pilihan mereka adalah Ray-Ban, Oakley. Kebanyakkan jenama ini sebenarnya milik Essilor Luxoticca yang pengasasnya adalah Del Vecchio.

Untuk pengetahuan, Essilor Luxottica sebenarnya adalah gabungan dua syarikat terbesar dalam industri iaitu Essilor & Luxoticca. Mereka membentuk syarikat kaca mata terbesar di dunia yang mempunyai 150,000 pekerja di seluruh dunia.

Jenama mereka, iaitu Ray-Ban & Oakley merupakan top brand dalam industri eyewear di dunia. Lebih menakjubkan lagi apabila billionaire Ray-Ban, Leonardo Del Vecchio telah pun bersetuju untuk membeli syarikat pesaing mereka iaitu Grandvision pada harga $6.1 billion. Pada tahun lepas keuntungan bersih GrandVision adalah $4.52 billion.

Dengan acquisition ini, mereka berpeluang membuka 7200 rangkaian dan memberikan 37,000 peluang kerja secara global. Lebih menyeronokkan apabila pekerjanya terdiri dari pelbagai negara yang aktif seperti Europe, Latin America & TImur Tengah serta 70% daripadanya adalah wanita.

Justeru, Essilor Luxottica pasti akan melangkah lebih jauh dengan pembelian GrandVision. Luxoticca Group adalah syarikat pembuat kacamata di Itali dimana mereka juga mendapat hak eksklusif untuk edisi terhad seperti Giorgio Armani, Michael Kors dan Prada. Dengan dominasi sebegini dalam pasaran, Del Vechhio akan lebih berkembang dengan jayanya.

Kisah Del Vechhio harus menjadi inspirasi kepada anak muda di luar. Bagaimana dengan bermula susah, hari ini beliau memiliki kekayaan $23.4 bilion.
Jika anda ingin membaca artikel bagaimana graduan ijazah hidup susah kini salah seorang billionaire di dunia, boleh klik di sini.

Artikel bisnes lain daripada Faiz Azizan:

SpaceX Dan Tesla, Perbandingan Dua Syarikat Gergasi Kendalian Elon Musk